Τσάμπιονς Λιγκ: Το απλό και το… κολασμένο | KOZANILIFE.GR\n3 εργατικά ατυχήματα σε ένα μήνα στο ορυχείο Μαυροπηγής – Συγκέντρωση διαμαρτυρίας στα γραφεία του ορυχείου\nΤσάμπιονς Λιγκ: Το απλό και το… κολασμένο\nΔύο αναμετρήσεις Τσάμπιονς Λιγκ απόψε και το Betmarket.gr αναλύει στατιστικά, παρασκήνιο, παρελθόν και καταλήγει σε έξυπνα ειδικά στοιχήματα.\nΑτλέτικο – Γιουβέντους 2-0: Με δύο τέρματα μετά το 78’ πήρε προβάδισμα πρόκρισης η Ατλέτικο. Σε ένα παιχνίδι με τέσσερις κίτρινες κάρτες, 28 τελικές και 15 κόρνερ.\n– Μόλις μία φορά έχασε εντός έδρας φέτος η Γιουβέντους, αυτή η φορά όμως ήταν σε αγώνα Τσάμπιονς Λιγκ.\n– Για πρώτη φορά στη φετινή σεζόν ο Γκριζμάν είναι τέσσερα παιχνίδια χωρίς γκολ.\n– Από το 2015 και μετά η Γιουβέντους έχασε μόλις δύο φορές εντός έδρας (10-6-2) σε παιχνίδι Τσάμπιονς Λιγκ.\n– Η Ατλέτικο μπορεί να έχει μόλις μία νίκη στα οκτώ τελευταία ταξίδια της στο Τσάμπιονς Λιγκ (1-5-2), αλλά δεν έχει δεχτεί ούτε γκολ στα τελευταία τρία ταξίδια στην Ιταλία (1-2-0).\nΣυχνά πυκνά ο Αλέγκρι χρησιμοποιεί την τακτική του αιφνιδιασμού, βάζοντας στην ενδεκάδα της Γιουβέντους πινελιές που δεν περιμένει ο αντίπαλος. Τώρα πέρα από την πιθανή ενδεκάδα που βλέπεται πιο κάτω, υπάρχουν σαν λύσεις και το 3-5-2 αλλά και η χρησιμοποίηση του Ντιμπαλά στο αρχικό σχήμα. Το κυριότερο θέμα με απουσίες είναι στα μπακ, με τον άπειρο σε διεθνείς διοργανώσεις Σπινατσόλα να είναι φαβορί να ξεκινήσει.\nΜε σημαντικές απουσίες η Ατλέτικο. Ο παίκτης που μπορεί να τραβήξει πάνω του τα στόπερ (Ντιέγκο Κόστα) αλλά και εκείνος που θα τρέξει να πιέσει (Τόμας) είναι τιμωρημένοι. Υπάρχει θέμα και με τις απουσίες των δύο αριστερών μπακ, που σημαίνει πως Ο Σιμεόνε θα βάλει εκεί κάποιον δεξιοπόδαρο με μάλλον οδηγίες να κρατά αμυντικά τη θέση.\nΓιουβέντους (4-3-3): Σέζνι – Κανσέλο, Μπονούτσι, Κιελίνι, Σπινατσόλα – Εμρέ, Πιάνιτς, Ματουιντί – Μπερναρντέσκι, Μάντζουκιτς, Ρονάλντο\nΑτλέτικο Μαδρίτης (4-4-2): Ομπλακ -Αρίας, Χιμένες, Γκοδίν, Χουανφράν – Κόκε, Ροντρίγκο, Σαούλ, Λεμάρ – Γκριεζμάν, Μοράτα\nΟ Κριστιάνο Ρονάλντο βρέθηκε για χρόνια αντίπαλος της Ατλέτικο Μαδρίτης φορώντας τη φανέλα της Ρεάλ. Σε 30 παιχνίδια απέναντί της μέτρησε 22 γκολ και οκτώ ασίστ.\nΜπγιόν Κάιπερς (Ολλανδία)\nΔυο πέναλτι και καμία κόκκινη σε τέσσερα φετινά ματς του στη διοργάνωση. Μία κόκκινη και ένα πέναλτι σε πέντε περσινά. Στο 3.79 ο μέσος όρος καρτών στη διεθνή καριέρα του.\nΜεγάλο φαβορί ο άσος, στο όριο του 1.70. Όπως και πριν 15 βράδια οι στοιχηματικές περιμένουν παιχνίδι με λίγα γκολ, με τα under και no goal να είναι τα φαβορί.\nΔύσκολο ματς, αλλά πιστεύουμε πως θα έχει τουλάχιστον ένα γκολ. Από την άλλη, ουδείς περιμένει να ξεφύγει ιδιαίτερα το σκορ. Ετσι το ειδικό στοίχημα της WinMastersπου θα έχουμε από 1 έως 3 γκολ, σε απόδοση 2.00 μοιάζει ικανοποιητικό.\nΕπιπρόσθετα, ο Γκριεζμάν μοιάζει να έχει… ξεπεράσει τον χρόνο μακριά από τα γκολ. Είναι βασικός υποψήφιος για σκόρερ σήμερα, η Interwetten προσφέρει το over 2,5 δικές του τελικές στο 2.00 και το να σκοράρει στο 4.00.\nΣάλκε – Μάντσεστερ Σίτι 2-3: Δύο ανατροπές μέσα στο παιχνίδι, από 0-1 στο 2-1 για το τελικό 2-3. Σε παιχνίδι με έξι κίτρινες, μία κόκκινη και δύο πέναλτι. Στις 27 έφτασαν οι τελικές (20 η Σίτι) και 11 κόρνερ.\n-Η Σίτι έβαλε πρώτη γκολ στα έντεκα τελευταία εντός έδρας παιχνίδια της.\n-Το 49% των γκολ που δέχεται η Σάλκε τη φετινή σεζόν είναι μετά το 60’.\nΗ Σίτι δεν έχει εύκολα τα ματς αυτής της φάσης, μέχρι το ματς της Γερμανίας είχε κερδίσει ένα από τα πέντε προηγούμενα\n– Η Σάλκε δεν έχει κερδίσει ποτέ σε εκτός έδρας ματς νοκ αουτ ευρωπαϊκής φάσης, όταν πρώτα έχει χάσει στην έδρα της.\nΗ Σίτι έδειξε στο πρώτο ματς ικανή όταν ανεβάσει στροφές να επιβληθεί, ακόμη και με δέκα ποδοσφαιριστές. Αλλαγμένο σήμερα το κέντρο άμυνας, στη Γερμανία έπαιξε σαν στόπερ ο μέσος Φερναντίνιο και ο Οταμέντι, αμφότεροι τιμωρημένοι για απόψε. Με 4-3-3 ο Γκουαρντιόλα, που έχει επίσης να αντιμετωπίσει και τη σημαντική απουσία του Ντε Μπρόινε.\nΟ Τεντέσκο πηγαίνει κάπως μαζεμένα στο Μάντσεστερ, με σχήμα τριών στόπερ. Μοιάζει σχεδόν δεδομένο πως θα δώσει όλο τον χώρο στη Σίτι, προσπαθώντας να «κλέψει» ο,τι μπορεί από το ματς μέσα σε λίγες στιγμές που θα βρει. Ενδεκαδάτος αναμένεται και ο ταλαντούχος Εμπολό, που ταλαιπωρήθηκε αρκετά από τραυματισμούς.\nΜάντσεστερ Σίτι (4-3-3): Εντερσον – Γουόκερ, Στόουνς, Λαπόρτ, Ζιντσένκο – Μπ. Σίλβα, Γκουντογάν, Ντ. Σίλβα – Στέρλινγκ, Αγκουέρο, Σανέ\nΣάλκε (3-4-3): Φέρμαν – Καλιγκούρι, Σταμπουλί, Σανέ, Νάστασιτς, Οτσίπκα – ΜακΚένι, Σερντάρ, Μπενταλέμπ, Μεντίλ – Εμπολό, Σκρισμπίσκι, Μπουργκστάλεε\nΗ φετινή πορεία της Σάλκε μόνο ιδανική δεν είναι. Η ομάδα αντί να είναι στα ψηλά της βαθμολογίας, όπως μας έχει συνηθίσει, βρίσκεται στη μάχη του υποβιβασμού. Αυτή τη στιγμή έρχεται από τέσσερα σερί παιχνίδια που δέχτηκε τουλάχιστον τρία γκολ. Κάτι που είχε να της συμβεί από τον Σεπτέμβριο του 1964. Ο προπονητής Τεντέσκο έχει ακόμη τη στήριξη της διοίκησης, ουδείς όμως γνωρίζει για πόσο ακόμη.\nΚλεμέντ Τουρπέν (Γαλλία)\nΣε τέσσερα ματς φέτος στη διοργάνωση μετρά δύο κόκκινες και δύο πέναλτι. Σε έξι περσινά ματς έδωσε ένα πέναλτι και καμία κόκκινη. Στο 3.40 ο μέσος όρος καρτών στη διεθνή καριέρα του.\nΣτο 1 και κάτι ο άσος, απόλυτο φαβορί για τη νίκη η Μάντσεστερ. Νίκη που οι στοιχηματικές προβλέπουν και με μεγάλο σκορ, με το over στο όριο του 1,30 αλλά το g/g αουτσάιντερ!Δεν έχουμε και μεγάλες διαφωνίες. Η Σάλκε δείχνει ανήμπορη, στην κατάσταση που είναι, να βάλει δύσκολα στην καλοδουλεμένη μηχανή του Γκουαρντιόλα. Οτιδήποτε ψάξαμε σε ειδικά στοιχήματα ήταν πάνω στα γκολ.\nΕπιλογές με ενδιαφέρον το να σκοράρουν οι Αγγλοι στο διάστημα 60’ με 75’, κάτι που πληρώνει στο 2.15 η Vistabet.\nΑλλά και το 1.80 του Stoiximan στο να δούμε over 7,5 τελικές προσπάθειες των Άγγλων προς την αντίπαλη εστία.\nΑτλέτικο Μαδρίτης – Γιουβέντους 1 έως 3 γκολ 2.00 Winmasters\nΑτλέτικο Μαδρίτης – Γιουβέντους Γκριζμάν Anyime 4.00 Interwetten\nΣάλκε – Μάντσεστερ Σίτι Over 7,5 σουτ στην εστία Σίτι 1.80 Stoiximan\nΣάλκε – Μάντσεστερ Σίτι Over 0,5 μεταξύ 60′-75′ 2.15 Vistabet\nΣε δύο φάσεις η µεταφορά 20.000 προσφύγων και µεταναστών στην ενδοχώρα - Δείτε το γράφημα με τις περιοχές που θα φιλοξενήσουν posted on 10/11/2019\nΓηγενείς και μετανάστες - Άρθρο για το μεταναστευτικό κύμα στην Ελλάδα 2 comments\nΚοζάνη: Πήραν τις πινακίδες από τα παράνομα σταθμευμένα αυτοκίνητα της οδού Φιλίππου την ώρα της ομιλίας του Τσίπρα στην Εύξεινο Λέσχη – Δείτε φωτογραφίες 14/11/2019\nΔείτε βίντεο και φωτογραφίες από την επίσκεψη του Αλέξη Τσίπρα στην Κοζάνη στην εκδήλωση του ΣΥΡΙΖΑ 13/11/2019\nΔείτε την ομιλία του Αλέξη Τσίπρα στην ανοιχτή εκδήλωση του ΣΥΡΙΖΑ στην Κοζάνη 13/11/2019\nΚοινή Ανακοίνωση των ΝΟ.Δ.Ε. Γρεβενών, Καστοριάς, Κοζάνης και Φλώρινας για το νέο αθλητικό νομοσχέδιο της Κυβέρνησης 13/11/2019


Δήλωση Υπουργού Εξωτερικών, Ν. Δένδια, μετά τη συνάντησή του με τον Γερμανό ομόλογό του, H. Maas (Αθήνα, 25.08.2020) - Πρώτο Θέμα\nΑρχική Επικαιρότητα Πρώτο Θέμα Δήλωση Υπουργού Εξωτερικών, Ν. Δένδια, μετά τη συνάντησή του με τον Γερμανό ομόλογό του, H. Maas (Αθήνα, 25.08.2020)\nΔήλωση Υπουργού Εξωτερικών, Ν. Δένδια, μετά τη συνάντησή του με τον Γερμανό ομόλογό του, H. Maas (Αθήνα, 25.08.2020)\nΕίχα την ευκαιρία να τον ενημερώσω καταρχήν για την ακύρωση της φετινής Διεθνούς Έκθεσης Θεσσαλονίκης στην οποία η Γερμανία θα ήταν η τιμώμενη χώρα. Ελπίζω ότι σύντομα θα επεκτείνουμε μια νέα πρόσκληση στη γερμανική πλευρά.\nΣυζητήσαμε επίσης για την Λιβύη. Η Ελλάδα χαιρέτισε από την πρώτη στιγμή την πρόσφατη ανακοίνωση κατάπαυσης του πυρός. Ένα σημαντικό θετικό βήμα προς μια πολιτική λύση μέσω μιας διαδικασίας εθνικής συμφιλίωσης.\nΚυρίως, όμως, όπως φαντάζεστε, είχαμε μια ειλικρινή και εποικοδομητική συζήτηση εν’όψει του άτυπου Συμβουλίου των Υπουργών Εξωτερικών της Ευρωπαϊκής Ένωσης.\nΘα πραγματοποιηθεί, όπως ξέρετε, υπό την ονομασία του Gymnich, την Πέμπτη και την Παρασκευή στο Βερολίνο. Εκεί θα συζητήσουμε και το θέμα της συμπεριφοράς της Τουρκίας.\nΠαρατηρούμε τη συνεχιζόμενη υπονόμευση της σταθερότητας ολόκληρης της περιοχής. Με κραυγαλέες και απολύτως καταδικαστέες παραβιάσεις του Διεθνούς Δικαίου. Και μάλιστα σε βάρος δυο κρατών-μελών της Ευρωπαϊκής Ένωσης, της Ελλάδας και της Κύπρου.\nΩστόσο επιτρέψτε μου να το ξεκαθαρίσω για μια ακόμη φορά, η εμμονή στην παραβατικότητα δεν οδηγεί στη δημιουργία δικαίου. Για την ακρίβεια δεν οδηγεί πουθενά. Και είναι προφανές ότι το διακύβευμα στην ανατολική Μεσόγειο υπερβαίνει τα όρια διμερών διαφορών. Αφορά ολόκληρη την Ευρωπαϊκή Ένωση, ολόκληρη την ευρωπαϊκή οικογένεια.\nΑφορά τα κυριαρχικά δικαιώματα της Ευρωπαϊκής Ένωσης, αφορά την ενεργειακή ασφάλεια της Ευρωπαϊκής Ένωσης. Αφορά την ασφάλεια της Μεσογείου.\nΑφορά την αξιοπιστία της Ένωσης και γι’ αυτό και δεν χωρούν διπλά σταθμά, διπλά standards.\nΒασικές αρχές που αποτελούν τον απόλυτο πυρήνα του ευρωπαϊκού κεκτημένου.\nΤο ευρωπαϊκό κεκτημένο, όμως, δεν υπάρχει θείω δικαίω, χρειάζεται υπεράσπιση. Χρειάζεται ρωμαλέα υπεράσπιση απέναντι στις δυνάμεις του αυταρχισμού, της παρανομίας, της αλαζονείας και της οπισθοδρόμησης. Το ευρωπαϊκό κεκτημένο χρειάζεται υπεράσπιση, είτε η πρόκληση εναντίον του προέρχεται από την Τουρκία, είτε αφορά τη Λευκορωσία.\nΠροσβλέπουμε, λοιπόν, στην υπεράσπιση του. Προσβλέπουμε στην παρουσίαση καταλόγου κυρώσεων, που έχει υποχρέωση να καταρτίσει ο Ύπατος Εκπρόσωπος, ο κύριος Μπορέλ, και να παρουσιάσει στο επικείμενο άτυπο συμβούλιο στο Gymnich.\nΚυρώσεις που θα καταστήσουν σαφές ότι η συνεχιζόμενη τουρκική παραβατικότητα, εάν συνεχιστεί, θα επιφέρει συνέπειες. Ότι η Ευρώπη είναι έτοιμη και πρόθυμη να υπερασπιστεί τα σύνορα της, θαλάσσια και χερσαία. Ότι η Ευρώπη είναι έτοιμη να υπερασπιστεί την ιδεολογία της, ιδεολογία νομιμότητας, στην οποία βασίζεται και την οποία διακηρύσσει.\nΚαι θα ήθελα με αυτή την ευκαιρία να γίνω σαφής προς όλους. Χωρίς μεγαλοστομίες, που δε μας χαρακτηρίζουν, χωρίς αλαζονεία, που δε μας χαρακτηρίζει, χωρίς απειλές, που δε χρησιμοποιούμε, η Ελλάδα θα υπερασπίσει, εν ονόματι του δικαίου, την κυριαρχία και τα κυριαρχικά της δικαιώματα.\nΗ Ελλάδα θα υπερασπίσει τα εθνικά και ευρωπαϊκά σύνορα, την κυριαρχία και τα κυριαρχικά δικαιώματα της Ευρώπης. Δεν έχει την επιλογή του άλλως πράττειν, και θα παρακαλούσα γι’ αυτό θερμότατα, να μην υπάρχει η οποιαδήποτε παρανόηση.\nΤο παράδειγμα που δεν αφορά την Ελλάδα είναι η αντίδραση της στην ομαλοποίηση των σχέσεων μεταξύ του Ισραήλ και των Ηνωμένων Αραβικών Εμιράτων. Αντίδραση που αποτελεί μία επιπλέον τουρκική παραφωνία απέναντι στις προσπάθειες που καταβάλλουν οι χώρες της περιοχής για να προάγουν τη σταθερότητα, την ασφάλεια, τη συνεργασία και το διάλογο.\nΚαι πάλι, αγαπητέ κύριε Υπουργέ, αγαπητέ Heiko, σας ευχαριστώ θερμά για την παρουσία σας στην Αθήνα.


Η καλύτερη μπασκετική ομάδα όλων των εποχών - Οι Bulls και οι χρυσές σελίδες του ΝΒΑ (εικόνες-βίντεο) | Pentapostagma\nΑθλητισμός 13.10.2019 - 15:48\nΗ καλύτερη μπασκετική ομάδα όλων των εποχών - Οι Bulls και οι χρυσές σελίδες του ΝΒΑ (εικόνες-βίντεο)\nΉταν Απρίλιος του 1996 όταν οι Chicago Bulls έθεταν ένα ρεκόρ που θα έκανε πολλούς να αναφωνήσουν πως ήταν η καλύτερη ομάδα όλων των εποχών. Και αρκετοί από αυτούς το πιστεύουν ακόμα και σήμερα.\nΣτις 16 Απριλίου οι Bulls σημείωναν την 70ή νίκη τους στην κανονική σεζόν, γράφοντας εκείνο το τρομακτικό 72 (νίκες) - 10 (ήττες) και σβήνοντας από τον χάρτη το προηγούμενο ρεκόρ που κρατούσαν από το 1972 οι Lakers (69-13).\nΣυμπεριλαμβανομένων των playoffs, οι πρωταθλητές Bulls του Τζόρνταν, του Πίπεν και του Ρόντμαν κέρδισαν τα 87 από τα 100 παιχνίδια!\nΟ Ρόντμαν είχε μόλις έρθει στους Bulls από το San Antonio και τους ξεπλήρωσε με τα περισσότερα ριμπάουντ της χρονιάς.\nΟι Bulls του 1995-96, στην 30ή τους σεζόν στο ΝΒΑ, μονοπώλησαν στο παρκέ και τόσο οι συνολικές τους επιδόσεις όσο και τα ατομικά στατιστικά των παικτών τους ζωγράφισαν μια εικόνα που δύσκολα μπορείς να επιχειρηματολογήσεις εναντίον της.\nΤο ρεκόρ τους εξάλλου καταρρίφθηκε 10 χρόνια αργότερα, από τους φανταστικούς Golden State Warriors το 2015-16, που ολοκλήρωσαν την κανονική περίοδο με 73-9. Ίσως έφταιγε που αυτοί οι Warriors είχαν κάποια σχέση με τους χρυσούς Bulls, καθώς ο προπονητής τους Στιβ Κερ ήταν ο point guard εκείνων των ιπτάμενων Bulls.\nΟι οποίοι συνεχίζουν να κατέχουν το ρεκόρ της μόνης ομάδας που πήρε περισσότερα από 70 παιχνίδια στην κανονική σεζόν και το πρωτάθλημα στα playoffs.


ΑΓΩΝΙΣΤΙΚΟ ΜΕΤΩΠΟ ΟΤΟΕ: ΑΝΑΚΟΙΝΩΣΗ ΓΙΑ ΤΟ ΝΕΟ ΑΝΤΕΡΓΑΤΙΚΟ ΝΟΜΟΧΕΔΙΟ ΤΗΣ ΚΥΒΕΡΝΗΣΗΣ | ΑΓΩΝΙΣΤΙΚΟ ΜΕΤΩΠΟ\nPosted on 3 Νοεμβρίου 2020 by ΑΓΩΝΙΣΤΙΚΟ ΜΕΤΩΠΟ\tLeave a comment\n–Νομοθετούν τη 10ωρη εργάσιμη μέρα αντί του 8ωρου και του 7ωρου στον κλάδο μας. 134 χρόνια μετά την απεργία του Σικάγο που επέβαλε το 8ωρο και ακριβώς 100 χρόνια μετά την πρώτη νομοθέτηση του 8ωρου στην Ελλάδα, η κυβέρνηση της ΝΔ επιβάλει τη 10ωρη εργασία χωρίς πρόσθετη αμοιβή για τις επιπλέον 2 ώρες εφόσον εντός του ίδιου 6μηνου εξοφλούν τις ώρες με αντίστοιχη μείωση ή ρεπό ή μέρες άδειας. Πρακτικά σημαίνει κατάργηση του κλαδικού ωραρίου, κυλιόμενο ωράριο στο 7ημέρο και ρεπό στις αργίες, κάτι που επαναφέρει το εργασιακό καθεστώς των τραπεζοϋπαλλήλων στην περίοδο του μεσοπολέμου.\n– Θέτουν υπό διωγμό, ακόμη και ποινικό, το απεργιακό δικαίωμα. Σε κρίσιμους κλάδους όπως οι τράπεζες, τα λιμάνια, οι αστικές συγκοινωνίες, η ΔΕΗ αλλά και στο Δημόσιο επιβάλουν προσωπικό ασφαλείας τουλάχιστον στο 40%, ενώ ταυτόχρονα οι εργαζόμενοι που περιφρουρούν την απεργιακή τους κινητοποίηση θα τελούν «ποινικώς κολάσιμη πράξη»! Μάλιστα, στις παραπάνω διατάξεις χτυπούν και ουσιαστικά καταργούν τις Γενικές Συνελεύσεις ως ανώτερο όργανο των συνδικάτων. Τι λένε δηλαδή; Ότι πλέον το Συνδικάτο «θα πρέπει να παρέχει πραγματική πρακτική δυνατότητα συμμετοχής και ψήφου εξ αποστάσεως, ηλεκτρονικώς, ιδίως για τη λήψη απόφασης απεργίας…». Αντί για λήψη απόφασης δηλαδή μέσα από τις ζωντανές Γενικές Συνελεύσεις επιβάλουν στον καθένα εργαζόμενο, απομονωμένο, με τον προϊστάμενο ή τον διευθυντή του πάνω απ’ το κεφάλι του, να πατήσει ένα κουμπί για να συναποφασίσει ή όχι απεργία…! Κι αν αυτό το συνδυάσεις με τον άλλο απεργοκτόνο νόμο που έφερε ο ΣΥΡΙΖΑ με τη Αχτσιόγλου περί απαρτίας 50%+1 στις Γενικές Συνελεύσεις, εύκολα συμπεραίνει κανείς πως πλέον όλες οι απεργίες εκ προοιμίου επιδιώκεται να βγαίνουν παράνομες!\n– Βάζουν το λύκο να φυλάει τα πρόβατα καθώς προβλέπουν «…η συμφιλίωση συλλογικών διαφορών αφαιρείται από τις Επιθεωρήσεις Εργασίας και ανατίθενται στον ΟΜΕΔ». Με άλλα λόγια, οι καταγγελίες των εργαζομένων και των συνδικάτων εξαρχής θα παραπέμπονται στον «κοινωνικό εταιρισμό», εκεί που κυριαρχούν οι εργοδότες και οι εργοδοτικές ενώσεις.\n– Μετά την προειδοποίηση της απόλυσης και μέχρι αυτήν, ο εργοδότης θα μπορεί να αξιώνει να μην προσέρχεται ο εργαζόμενος στη δουλειά, αλλά βεβαίως να μισθοδοτείται. Απομακρύνουν δηλαδή την όποια δυνατότητα ο εργαζόμενος με τους συναδέλφους του και το σωματείο να διεκδικήσουν την μη απόλυση.


Κ. Λεφάκης: Ευχάριστες Προοπτικές και Ειδήσεις για 3 Ζώδια την εβδομάδα 19 έως 25 Αυγούστου - Διαδραστικά - Διαδραστικά Κ. Λεφάκης: Ευχάριστες Προοπτικές και Ειδήσεις για 3 Ζώδια την εβδομάδα 19 έως 25 Αυγούστου - Διαδραστικά\n[17/08/2019 - 12:16]\nΓίνετε πιο άμεσοι και ειλικρινείς στις συζητήσεις σας με ανθρώπους που παίζουν σημαντικό ρόλο στη ζωή σας και μην αφήνετε κάποιες υποθετικές σκέψεις να δηλητηριάζουν τις σχέσεις σας. Αποφύγετε περιττά έξοδα και συναναστροφές που δεν έχουν νόημα για εσάς!\nΠροχωρώντας ο Αύγουστος η κατάσταση βελτιώνεται και οι ευκαιρίες αυξάνουν. Το πέρασμα του Άρη στον Παρθένο το οποίο το ακολουθεί και η Αφροδίτη, ανοίγει νέους τομείς στη ζωή σας και φέρνει τύχη στον ορίζοντα.\nΌτι σας απασχόλησε την προηγούμενη εβδομάδα, μπορεί να τακτοποιηθεί στη διάρκεια αυτής. Ωστόσο, μην αδιαφορείτε τόσο για θέματα οικογενειακά, όσο και για επαγγελματικές ημιτελείς υποχρεώσεις. Ένας δικός σας άνθρωπος ή η οικογένειά σας θα σας απασχολήσει χρόνο και καλά θα κάνετε να θέσετε ένα μέτρο..!\nΟ Δίας παραμένει ευεργετικός στα αισθηματικά σας, αλλά παράλληλα αυξάνει τα αιτήματα των άλλων απέναντί σας.\nΛίγο καλύτερες προβλέπονται οι μέρες που ακολουθούν, υπολογιζόμενων των μετακινήσεων του Άρη και της Αφροδίτης και της υποχώρησης της επιρροής της Πανσελήνου.\nΤο ενδιαφέρον σας στρέφεται τώρα σε θέματα λειτουργικά, σε συνεργασίες, ή στη διαχείριση χρημάτων για εξόφληση λογαριασμών. Όσοι παραμένετε σε διακοπές θα περάσετε καλύτερα και πιο ήρεμα.\nΌσοι επιστρέψετε θα πρέπει να οπλιστείτε με δύναμη και ψυχραιμία για να αντιμετωπίσετε τα νέα επαγγελματικά σας ζητήματα.\nΕίσαστε οι άνθρωποι που δεν το βάζετε κάτω και το έχετε αποδείξει. Η Τρίτη εβδομάδα του Αυγούστου σας βοηθά να διαχειριστείτε τις υποθέσεις σας πιο εύκολα και να έχετε πιο άμεση επιτυχία.\nΗ αποχώρηση του Άρη από το ζώδιό σας, σας βοηθά να βάλετε σε τάξη, ότι εκείνος διατήρησε σε αταξία. Ο Ερμής στο ζώδιό σας, σας φέρνει ευχάριστες ειδήσεις και ενδιαφέρουσες συναντήσεις με αιφνίδιο τρόπο.\nΕκλογικεύστε τα όνειρά σας και βάλτε λίγο νερό στο κρασί των απαιτήσεών σας από τη ζωή και από τους ανθρώπους..\nΗ επιρροή της Πανσελήνου δεν έχει ξεπεραστεί ακόμα και ζητά από εσάς ψυχραιμία σε υπόλοιπα ή κάθε είδους εκκρεμότητα που μπορεί να υπάρχει. Θεωρήστε το διάστημα προπαρασκευαστικό ή προετοιμασίας, ενώ τα όποια γεγονότα στις σχέσεις σας και στη δουλειά σας προειδοποιήσεις για ότι επακολουθήσει.\nΟ Ερμής στον Λέοντα διατηρεί το ενδιαφέρον σας στη διασκέδαση ή στην επικοινωνιακή δραστηριότητα. Μια αλλαγή διαφαίνεται στα αισθηματικά σας αλλά όχι ξεκάθαρη.\nΩστόσο η καθημερινότητα δίνει καινούρια γεγονότα, τόσο στο στενό περιβάλλον όσο και στον εργασιακό χώρο. Η σωστή κατανομή των υποχρεώσεών σας θα σας βοηθήσει σε αποτελέσματα και σε εύρεση ελεύθερου χρόνου.\nΗ μετακίνηση του Άρη και της Αφροδίτης αμέσως μετά στην Παρθένο, αλλάζουν το όλο σκηνικό και σας βοηθούν να πάρετε καινούριες θέσεις απέναντι στην εργασία που είχατε λίγο εγκαταλείψει και σε μια σειρά κοινωνικών σχέσεων που πρέπει να επανενεργοποιήσετε.\nΠάντως οι σχέσεις με τους άλλους θα σας βοηθήσουν άμεσα, τόσο σε συνεργασία όσο και σε προσωπικό επίπεδο..\nΗ εβδομάδα αυτή έρχεται περισσότερο στα μέτρα σας και σας διευκολύνει στις επιδιώξεις σας, κυρίως αν αυτές έχουν πρακτικό χαρακτήρα ή σκοπιμότητα.\nΈχετε να τακτοποιήσετε μερικές υπάρχουσες εκκρεμότητες, κοινωνικού ή οικονομικού χαρακτήρα, αλλά παράλληλα μπαίνετε στην αρχή μιας καλύτερης περιόδου για τους στόχους που έχετε βάλει και είχαν λίγο φρενάρει και για τις υποθέσεις που παίζουν ζωτικό ρόλο στη ζωή σας αυτή την εποχή.\nΣτα αισθηματικά σας διαφαίνεται περισσότερο λογική και σωστή συμπεριφορά, από τους ανθρώπους που τα εκπροσωπούν.\nΣύνθετο αυτό το διάστημα από πολλές απόψεις. Κυρίαρχος φαίνεται ο Ερμής να ρυθμίζει τις καταστάσεις των σχέσεων, τις συνεργασίες, αλλά και την όποια πρόσβασή σας σε αυτές.\nΤο πέρασμα του Άρη και της Αφροδίτης στην Παρθένο αλλάζει σταδιακά το κλίμα της δικής σας ψυχολογίας και σας υποχρεώνει να εστιάσετε την προσοχή σας, στον επαγγελματικό τομέα που τον είχατε παραμελήσει.\nΗ Αφροδίτη αυτήν την εβδομάδα σας αναγκάζει να σκεφτείτε υπολογιστικά και προσγειωμένα σε ότι αφορά στην εξέλιξη της αισθηματικής σας ζωής..\nΌσοι όμως επιστρέψετε στη δουλειά, θα ταλαιπωρηθείτε λίγο με αυτά που θα αντιμετωπίσετε και θα καθυστερήσετε κάπως μέχρι να προσαρμοστείτε στο νέο κλίμα. Στα αισθηματικά σας ο ορίζοντας καθαρίζει και πλέον θα ξέρετε τι μπορείτε και τι όχι, να έχετε, ή να επιτύχετε..


Greeks in Space!: XI. Όταν Tα Άστρα Βρεθούν Στη Σωστή Τους Θέση\nXI. Όταν Tα Άστρα Βρεθούν Στη Σωστή Τους Θέση\nΟι βαριές βελούδινες κουρτίνες ήταν τραβηγμένες στο παράθυρο και η κάμαρα βρισκόταν στο σκοτάδι, όμως τα μάτια του είχαν συνηθίσει και έβλεπαν καθαρά το σκιάχτρο επάνω στο βωμό με τα έξι λιωμένα κεριά δίπλα του. Προηγουμένως είχε ψάλλει, είχε βραχνιάσει, είχε ιδρώσει, το χέρι του είχε γεμίσει φουσκάλες, όμως το ακίνητο σκιάχτρο παρέμενε μέχρι τέλους έτσι όπως ήταν και στην αρχή: ακίνητο.\nΣηκώθηκε αποκαμωμένος και τράβηξε τις κουρτίνες. Ένα ρεύμα δροσερού, πρωινού αέρα μπήκε στην κάμαρα και τον έκανε να ριγήσει ελαφρά. Στάθηκε για λίγο στο περβάζι και αγνάντεψε το τοπίο. Οι αστερισμοί είχαν αλλάξει θέση και η Κόρη έδυε ανάμεσα από τα δύο κοκκινωπά φεγγάρια, βυθιζόταν κάτω από τον ορίζοντα και πήγαινε στους υπόγειους κόσμους της κόλασης. Το δάσος γύρω φωσφόριζε απαλά, ενώ πού και πού κάποιο νυχτοπούλι έκρωζε θλιμμένα. Οι κορυφές των λόφων στο βάθος έπαιρναν μία κιτρινωπή ανταύγεια, πλησίαζε η αυγή.\nΜπήκε μέσα κι έπνιξε ένα χασμουρητό. Το χέρι του πονούσε και σκέφτηκε θλιμμένα ότι έπρεπε να το βουτήξει πάλι σε γιαούρτι. Σε λίγο όμως, σε λιγάκι, γιατί τώρα βαριόταν αφάνταστα… Στη βιβλιοθήκη τού απέναντι τοίχου είχε βάλει για ντεκόρ κάποια παλιά, σκονισμένα βιβλία με σιδερόδετο εξώφυλλο. Τράβηξε μηχανικά ένα, ακούμπησε τεμπέλικα στην άκρη του βωμού κι άρχισε να το ξεφυλλίζει. Το βλέμμα του περνούσε από περιγραφές δαιμόνων και διαγράμματα μαγικών κύκλων σε ξόρκια και φυλαχτά, ενώ το μυαλό του αρνιόταν να ακολουθήσει το βλέμμα του. Έπνιξε άλλο ένα χασμουρητό και χαλάρωσε τη ζώνη της γκρίζας ρόμπας του.\nΤέσσερα χασμουρητά αργότερα, είδε κάτι που έκανε τα μάτια του ν’ ανοίξουν διάπλατα. Το κεφάλαιο είχε τίτλο Μαρτυρία του Τρελού Αρνητιστή και οι σελίδες του ήταν ατσάκιστες. Έβγαλε τα γυαλιά από την τσέπη της γκρίζας ρόμπας του, τα φόρεσε και διάβασε:\nΤους βλέπω... τους νιώθω... κατεβαίνουν από τον ουρανό με καράβι που κολυμπάει στ’ αστέρια. Έρχονται από πολύ μακριά, από έναν κόσμο πέρα από τους αστερισμούς και κρατάνε όπλα τρομερά.\nΑκούστε τα λόγια μου, άνθρωποι!\nΜε κοροϊδέψατε και με χλευάσατε, τα παιδιά σας με πετροβόλησαν κι οι γιατροί σας με δέσαν χειροπόδαρα, όμως όταν οι Έλληνες κατεβούν από τον ουρανό, τότε θα είναι πολύ αργά για να\nΗ υπόλοιπη σελίδα είχε μία μεγάλη κηλίδα ξεραμένου αίματος. Στάθηκε για μία στιγμή και συλλογίστηκε. Οι Αρνητιστές; Το μόνο που θυμόταν γι’ αυτούς ήταν ότι ήταν ότι εκτελέστηκαν όλοι τους παλιά ως αιρετικοί. Είχαν μία περίεργη δοξασία που πρέσβευε ότι η τρύπα είναι το αρνητικό του υλικού που τη φιλοξενεί▪ το οντολογικό status, έλεγαν, της τρύπας και της μη-τρύπας είναι παρόμοιο, μόνο που η πρώτη αποτελεί το κατοπτρικό είδωλο της δεύτερης, οπότε μία σαμπρέλα είναι, στην πραγματικότητα, ένα υβρίδιο. Οι φήμες έλεγαν ότι τα βράδια έκαναν μαγικές τελετές με ακατονόμαστο περιεχόμενο που όποιος είχε την ατυχία να δει, έχανε τα λογικά του. Οι άνθρωποί τους είχαν εισχωρήσει ακόμα και στα ανώτερα κλιμάκια▪ μπορούσαν όμως να εντοπιστούν εύκολα, γιατί ισχυρίζονταν πως όποιος έκανε μία τρύπα κάπου, στην πραγματικότητα προσέθετε κάτι (ενώ όποιος βούλωνε μια τρύπα, στην πραγματικότητα αφαιρούσε κάτι). Τελικά, όταν κατέρρευσαν οι μετοχές της πολύ επιτυχημένης βιομηχανίας από υβριδικές σαμπρέλες που είχαν ιδρύσει, οι χρεοκοπημένοι επενδυτές τούς κυνήγησαν και τους έκαψαν όλους ζωντανούς.\nΑυτά δίδασκαν στα σχολεία για τους Αρνητιστές.\nΓύρισε σελίδα και συνέχισε το διάβασμα, ενώ όλη η προηγούμενή του νύστα είχε εξαφανιστεί:\nκανείς όμοιός τους στο Σύμπαν. Φυλή σατανική, διακατέχονται από έναν διάβολο που ονομάζεται ‘Το Δαιμόνιο Της Φυλής’ (ή ‘Το Πνεύμα Του Ελληνισμού’), σπέρνουν την καταστροφή και θερίζουν τον όλεθρο:\nΟ Επαγωγικός κοιτάζει τα δέντρα και βλέπει το δάσος.\nΟ Αναγωγικός κοιτάζει το δάσος και βλέπει τα δέντρα.\nΟ Μεταφυσικός κοιτάζει το δάσος και βλέπει τις νύμφες μέσα στα δέντρα.\nΟ Ερωτευμένος κοιτάζει το δάσος και βλέπει το πρόσωπο της αγαπημένης του.\nΟ Έλληνας κοιτάζει το δάσος και βλέπει τη βίλα που θα χτίσει μετά τον εμπρησμό.\nΑκούστε τα λόγια μου! Όταν θα έρθουν, τότε θα με θυμηθείτε. Όταν τα άστρα βρεθούν στη σωστή τους θέση και η γυναίκα θα ξαπλώσει ανάμεσα στους δύο συζύγους της, εκείνη τη νύχτα οι Έλληνες θα κατέβουν από τον ουρανό στο Φλαμουρόδασος.\nΠιστέψτε με, τα παιδιά σας θα τους δουν και θα τους συναντήσουν. Διακρίνονται στις εξής κατηγορίες:\nΈλληνας Πολιτικός (Κοιτάζει το δάσος και βλέπει τις ψήφους που του έφερε η αναδάσωση μετά τον εμπρησμό).\nΈλληνας Τουρίστας (Κοιτάζει το δάσος και ρίχνει σκουπίδια).\nΆλλη κηλίδα αίματος. Σταμάτησε το διάβασμα με μία καινούργια λάμψη στο βλέμμα του. Προφανώς ο Αρνητιστής είχε εκλάμψεις του μέλλοντος, όμως οι άνθρωποι δεν τον κατάλαβαν. Λόγια τρελού, είπαν, και δεν έδωσαν σημασία στις προειδοποιήσεις του.\nΤότε που η γυναίκα θα ξαπλώσει ανάμεσα στους δύο συζύγους της… που ο αστερισμός της Κόρης, δηλαδή, θα δύσει ανάμεσα στα δύο φεγγάρια! Τότε θα έρθουν οι δαίμονες του ολέθρου. Κι αυτό, κατά απίστευτη σύμπτωση, γινόταν τώρα▪ τώρα που για πρώτη φορά εδώ και αιώνες, ο αστερισμός της Κόρης διχοτομεί τα φεγγάρια! Οι ουράνιοι δαίμονες με τα όπλα τους βρίσκονται ήδη στο Φλαμουρόδασος.\nΔε θα αποτύχαινε αυτή τη φορά, το ήξερε.\n30 Σεπτεμβρίου 2009 - 3:15 π.μ.\nΟ λαός θέλει, ο Ηλίας μπορεί. Μην απελπίζεσαι και δε θ' αργήσει. Σώπα, Δύτη, και θα γίνει το μεγάλο πήδημα, λευτεριά και ρωμιοσύνη είν' αδέρφια δίδυμα.\n30 Σεπτεμβρίου 2009 - 6:38 μ.μ.


Η ΠΑΣΟΚάρα, τα ουφάδικα και η Madonna. Πήγαμε στην έκθεση «GR80s: Η Ελλάδα του Ογδόντα στην Τεχνόπολη».\nΤην Τετάρτη που μας πέρασε, είχα την τύχη να βρεθώ στην Τεχνόπολη του Δήμου Αθηναίων με αφορμή τα εγκαίνια της πολυδιαφημισμένης έκθεσης «GR80s. Η Ελλάδα του Ογδόντα στην Τεχνόπολη». Μπορεί ο βροχερός καιρός να μην ήταν ιδανικός για μια εκδήλωση στον συγκεκριμένο χώρο -κάποια από τα εκθέματα βρίσκονταν εκτός κτιρίων, ενώ οι ομιλίες του δημάρχου Αθηναίων Γιώργου Καμίνη και κάποιων εκ των διοργανωτών έγιναν κι αυτές έξω υπό βροχή - αλλά αυτό δεν φάνηκε να ενοχλεί ιδιαίτερα τους παρευρισκομένους. Δεν ξέρω τι είναι αυτό που μας έχει πιάσει όλους τελευταία και -από το πουθενά- αναπολούμε την παρεξηγημένη εκείνη δεκαετία. Ίσως να συνειδητοποιήσαμε ξαφνικά την κοινωνικοπολιτική της συνδρομή στα όσα ζούμε σήμερα ή απλώς να αισθανόμαστε τύψεις που μέχρι πρότινος σνομπάραμε την ποπ κουλτούρα της. Ποιος ξέρει;\nΚυκλοφορώντας στους διάφορους χώρους πάντως, έβλεπα ανθρώπους κάθε ηλικίας να περιεργάζονται και να κοιτούν τα εκθέματα με μεγάλο ενδιαφέρον. Αυτό που μου έφτιαξε τη διάθεση, ήταν το γεγονός ότι οι περισσότεροι είχαν ένα χαμόγελο στα χείλη. Η έκθεση ήταν χωρισμένη σε κατηγορίες, ενώ σε διάφορα σημεία του προαυλίου της Τεχνόπολης είχαν τοποθετηθεί κοντέινερ, μέσα στα οποία μπορούσες, μεταξύ άλλων, να δεις video instalations, να παίξεις κλασικά παιχνίδια arcade και να χαζέψεις μουσικά βίντεο εκείνης της εποχής. Ιδιαίτερη μνεία θα πρέπει να γίνει στο καμάρι των διοργανωτών, δηλαδή το διαμέρισμα που στήθηκε εξολοκλήρου με ηλεκτρικές συσκευές, έπιπλα και διακοσμητικά της δεκαετίας του '80 - μπαίνοντας, ένιωσα λες και πέρασα μέσα από μια πύλη που οδηγεί στο παρελθόν. Σημαντικό ρόλο σε αυτό, έπαιξαν και οι οικοδεσπότες, δηλαδή, ένα ζευγάρι ηθοποιών που ήταν ντυμένοι λες και βγήκαν από το «Ρετιρέ» -που μπορεί να ήταν 90's, αλλά τότε ήμασταν σαν χώρα δέκα χρόνια πίσω- και μιλούσαν για την τότε επικαιρότητα: ξέρετε, το Τσέρνομπιλ, τον Ανδρέα και πάει λέγοντας. Το αστείο είναι πως η κουζίνα και το μπάνιο δεν είχαν μεγάλες διαφορές από τα σημερινά σπίτια του κέντρου. Πώς να έχουν; Αφού πρόκειται για τα ίδια διαμερίσματα. Στα υπόλοιπα δωμάτια του σπιτιού όμως, ανακάλυπτες λεπτομέρειες που ξυπνούσαν αναμνήσεις, ακόμη και σε αυτούς που δεν πρόλαβαν την εν λόγω δεκαετία.\nΤο δεύτερο highlight μετά το διαμέρισμα, ήταν η αίθουσα που φιλοξενούσε αναμνηστικά της πολιτικής σκηνής των 80's. Η εναλλαγή των συναισθημάτων κατά τη διάρκεια παραμονής μου σε αυτήν, ήταν τρομακτική. Από τη μία γελούσα με τα γραφικά διαφημιστικά αντικείμενα του ΠΑΣΟΚ και την υπέροχη αναπαράσταση της άφιξης του Ανδρέα Παπανδρέου -που είχε την τιμητική του σχεδόν σε όλους τους τομείς της έκθεσης- με φιγούρες Playmobil, όμως από την άλλη, διαβάζοντας εξώφυλλα από εφημερίδες της εποχής και σκεπτόμενος τη σημερινή κατάσταση της χώρας, έπιανα τον εαυτό μου να θυμώνει και να προβληματίζεται. Αυτό ήταν και το ωραίο της έκθεσης στην τελική, έπαιζε κάπου μεταξύ γλυκιάς μελαγχολίας και ρομαντισμού, χωρίς όμως να αποθεώνει τη δεκαετία που άφησε ανεξίτηλα σημάδια στην χώρα. Αξίζει να αναφέρω, ότι κατά τη διάρκειά της, θα υπάρξουν διάφορες θεματικές ομιλίες και happenings που αξίζουν την προσοχή σας. Πρόκειται για ένα event με διάρκεια που πρέπει να επισκεφτείς πάνω από μία φορά. Ειδικά αν είσαι από αυτούς που νοσταλγούν τη γλυκιά ανεμελιά των 80's.\nΕισιτήρια - Γενική είσοδος: 5 ευρώ, Μειωμένο (φοιτητικό/ανέργων): 2,5 ευρώ (απαραίτητη επίδειξη πάσου, κάρτας ανεργίας) - Ελεύθερη είσοδος για: Παιδιά και εφήβους έως 18 ετών & ΑμΕΑ - Πάσο πολλαπλών επισκέψεων: 15 ευρώ (προσωπικό πάσο - απαιραίτητη επίδειξη ταυτότητας στην είσοδο)\nΗ Νυχτερινή Ζωή και τα Πάρτι στην Εμπόλεμη Ζώνη του Ντονέτσκ


Ο ΧΑΦΙΕΣ: O τουρισμός υγείας στην Ελλάδα και οι προοπτικές του\nTο 7,3% των ενηλίκων στην Ευρώπη δηλώνουν ότι θα ήθελαν να διαμείνουν στη Νότια Ευρώπη μετά τη συνταξιοδότησή τους. Περίπου 120.000 Βρετανοί ηλικίας\nάνω των 65 ετών ζουν σήμερα στην Ισπανία και ο αριθμός αυτός διπλασιάστηκε μέσα στα τελευταία 10 χρόνια.\nΠώς θα μπορούσε η Ελλάδα να διεκδικήσει έσοδα εκατομμυρίων δισ. ευρώ ετησίως από την ανάπτυξη των συγκεκριμένων κατηγοριών τουρισμού;\nΗ νέα έρευνα της διαΝΕΟσις, που εκπονήθηκε από το Ινστιτούτο Κοινωνικής και Προληπτικής Ιατρικής και ομάδα ερευνητών υπό τον συντονισμό του καθηγητή κοινωνικής και προληπτικής ιατρικής στο ΕΚΠΑ Γιάννη Τούντα, απαντά σε αυτή την ερώτηση.\nΕίναι πιο υγιείς σε σχέση με το παρελθόν, πιο ευκατάστατοι από ό,τι οι νεότεροι, ταξιδεύουν πιο συχνά, επιλέγουν πιο μακρινούς προορισμούς στους οποίους διαμένουν για μεγαλύτερο χρονικό διάστημα.\nΑπαιτούν υπηρεσίες καλής ποιότητας λόγω προγενέστερων ταξιδιωτικών εμπειριών. Οι ασθενείς τουρίστες:\nΤο 2013 η Ταϊλάνδη προσέλκυσε 1,2 εκατ. ασθενείς, το Μεξικό 1 εκατ., οι ΗΠΑ 800.000, η Σιγκαπούρη 600.000 και η Ινδία 400.000.\nΤο 2015 η Τουρκία, με 42 διεθνώς πιστοποιημένα νοσοκομεία ιατρικού τουρισμού, ξεπέρασε τους 600.000 ασθενείς/τουρίστες.\nΚακές υπηρεσίες των Μέσων Μαζικής Μεταφοράς.\nΠερίπου 13,6 δισ. ευρώ και 173.000 νέες θέσεις εργασίας σε πέντε χρόνια από τον τουρισμό τρίτης ηλικίας, την πώληση κατοικιών και τη διαμονή μακράς διάρκειας ξένων τρίτης ηλικίας, τον ιατρικό τουρισμό και τον ιαματικό τουρισμό.\nΠερί τα 13,5 δισ. ευρώ και 171.000 θέσεις εργασίας σε πέντε χρόνια από τον τουρισμό ευεξίας, που απευθύνεται και σε νεότερους.


Θρίλερ με δύο χαμένα παιδιά\n28-06-2016 | 13:21μμ\nΤι συνέβη τον Ιούνιο του 1985 και του 1992 σε διπλανά χωριά της Γορτυνίας! Δεν υπήρξαν μαρτυρίες, σαν να άνοιξε η γη και να τα κατάπιε • Το μυστήριο με το κρανίο που βρέθηκε και το τεστ DNA που δεν έγινε ποτέ!\nΣκοτάδι καλύπτει δύο υποθέσεις εξαφάνισης αγοριών από κοντινές περιοχές της Γορτυνίας, οι οποίες ξαναμπαίνουν στο μικροσκόπιο έρευνας ύστερα από σχεδόν τρεις δεκαετίες! Το μυστήριο για την τύχη των παιδιών, των οποίων τα ίχνη χάθηκαν ξαφνικά, σαν να άνοιξε η γη και να τα κατάπιε (!), πριν από 31 και 24 χρόνια, προκαλεί «πονοκέφαλο» στις Αρχές, καθώς διαπιστώνεται ότι οι δύο περιπτώσεις έχουν κοινά χαρακτηριστικά.\nΣτον «καυτό» φάκελο των δύο πανομοιότυπων εξαφανίσεων περιλαμβάνεται μάλιστα, όπως αποκαλύπτει η «Espresso», και το θρίλερ με παιδικό κρανίο που εντοπίστηκε στην ευρύτερη περιοχή αλλά δεν έγινε ποτέ τεστ DNA!\nΗ μία υπόθεση, που είχε συγκλονίσει το πανελλήνιο, συνέβη τον Ιούνιο του 1992, όταν ο 10χρονος τότε Γιώργος Παρασκευόπουλος εξαφανίστηκε από το χωριό Δήμητρα.\nΑκριβώς επτά χρόνια νωρίτερα είχε σημειωθεί η εξίσου μυστηριώδης εξαφάνιση του εξάχρονου Μιχάλη Μήτρου και μάλιστα σε απόσταση λίγων χιλιομέτρων. Τότε δεν πήρε μεγάλες διαστάσεις, όμως φαίνεται ότι οι δύο περιπτώσεις έχουν κοινά στοιχεία. Αυτά εξετάζουν τώρα οι δύο αδελφές του Μιχάλη, οι οποίες ξεκινούν από το μηδέν πιο οργανωμένα τις έρευνες, ώστε να απαντήσουν στα ερωτήματα για την τύχη του αδελφού τους.\n«Ηταν επίσης Ιούνιος! 25 Ιουνίου του 1985. Οπως κάθε μέρα, φύγαμε με τα πόδια από τη στάνη με σκοπό να επιστρέψουμε σπίτι μας, στο Λεβίδι, από την επαρχιακή οδό. Σε εκείνη τη διαδρομή εξαφανίστηκαν για πάντα τα ίχνη του Μιχάλη. Ποτέ και κανείς δεν κατάλαβε τι συνέβη» εξηγεί η 38χρονη σήμερα Ελπίδα Μήτρου. «Εγιναν για μέρες έρευνες στην περιοχή, σχεδόν επί έναν μήνα, ακόμα και από τον Στρατό. Εψαχναν παντού, μέχρι και στα πηγάδια, μη τυχόν και είχε πέσει μέσα ο μικρός. Μετά οι γονείς μου προσπάθησαν μόνοι τους να τον αναζητήσουν, χωρίς αποτέλεσμα. Τα χρόνια πέρασαν και δεν βρέθηκε το παραμικρό» προσθέτει η αδελφή της Βασιλική.\nΟταν η Βασιλική ενημερώθηκε για την υπόθεση του Γιωργάκη, διαπίστωσε τα κοινά σημεία στις δύο εξαφανίσεις. Οπως και ο Μιχάλης, το 10χρονο αγόρι χάθηκε από τη στάνη του παππού του στα ορεινά του χωριού Δήμητρα, όταν ο ηλικιωμένος το άφησε μόνο του σε μια πηγή για να γεμίσει δύο παγούρια νερό. Ηταν 24 Ιουνίου του 1992. O τρόπος, η περιοχή και η ημερομηνία είναι πανομοιότυπα, ενώ μυστήριο αποτελεί το γεγονός ότι δεν υπήρξαν καθόλου μαρτυρίες. Τα «σύννεφα» πύκνωσαν, όταν ψάχνοντας επιπλέον στοιχεία μέσα από τον φάκελο της εξαφάνισης του αδελφού τους, οι δύο γυναίκες ενημερώθηκαν από αστυνομικούς ότι δέκα χρόνια μετά είχε εντοπιστεί το κρανίο ενός παιδιού!\nΜάλιστα, σύμφωνα με τις Αρχές, είχε βρεθεί στην περιοχή Νούδημος, σε κοντινή απόσταση από τα σημεία των εξαφανίσεων! Οσο απίστευτο κι αν φαίνεται, ποτέ δεν έγινε κάποια ενέργεια για ταυτοποίηση με ένα από τα δύο αγνοούμενα ανήλικα. «Θα εξετάσουμε όλα τα δεδομένα της υπόθεσης της εξαφάνισης του Μιχάλη και θα συγκεντρώσουμε όσο το δυνατό περισσότερα στοιχεία, που ίσως μπορέσουν να μας δώσουν κάποιες απαντήσεις» τόνισε o ιδιωτικός ερευνητής Γιώργος Τσούκαλης, ο οποίος έχει αναλάβει την υπόθεση.\nΟ Μιχάλης Μήτρου, αν βρίσκεται στη ζωή, θα είναι 37 ετών και, όπως θυμούνται οι αδελφές του, είχε μια μεγάλη ελιά στην κνήμη του αριστερού ποδιού του.\nΕρευνες από Στρατό και ειδική ομάδα Ελβετών!\nO 10χρονος Γιώργος Παρασκευόπουλος χάθηκε στο βουνό του χωριού Δήμητρα Γορτυνίας στις 24 Ιουνίου του 1992. Μαζί με τον παππού του είχε ανέβει στη στάνη με τα ζώα στο βουνό. Κάποια στιγμή ο ηλικιωμένος τον άφησε στην πηγή να γεμίσει με νερό τα δύο παγούρια του και πήγε στα πρόβατά του. Οταν γύρισε, δεν τον βρήκε. Δεν φαντάστηκε ότι είχε συμβεί κάτι το ανησυχητικό κι έτσι δεν ειδοποίησε κάποιον. Η εξαφάνιση του Γιωργάκη έγινε αντιληπτή όταν ο παππούς κατέβηκε στο χωριό, το επόμενο βράδυ. Παρά τις έρευνες Στρατού, ειδικής ομάδας ερευνητών από την Ελβετία και συγγενών, το παιδί δεν βρέθηκε. Αργότερα σε δύσβατο σημείο του βουνού εντοπίστηκαν τα παγουράκια και σε άλλο σημείο ένα παιδικό αθλητικό παπουτσάκι. Η μόνη μαρτυρία (αφότου ο μητροπολίτης της περιοχής είχε απειλήσει με αφορισμό όσους ξέρουν και δεν μιλούν) ήταν ενός κατοίκου διπλανού χωριού, ότι ίσως είχε δει το αγόρι να κατεβαίνει από το χωριό προς τον κεντρικό δρόμο.


Ο πορτιέρο της Εθνικής αποκαλύπτεται – THE PAPER\nΟ πορτιέρο της Εθνικής αποκαλύπτεται\nΟ Ορέστης Καρνέζης θα κλέψει πολλά από τα φώτα της δημοσιότητας σε λίγες μέρες\nΕίναι ο βασικός πορτιέρο της Εθνικής και σ αυτόν στηρίζει πολλά ο Φερνάντο Σάντος.\nΟ Ορέστης Καρνέζης, δανεικός στην ισπανική Γρανάδα από την ιταλική Ουντινέζε (όπου …στάλθηκε από τον Παναθηναϊκό αντί πινακίου …φακής, καθώς τα οικονομικά, τότε, του τριφυλλιού, δεν έφταναν ούτε για… ζήτω) θα κλέψει πολλά από τα φώτα της δημοσιότητας σε λίγες μέρες. Όχι μόνο για το στυλ και… την ομορφιά του, αλλά και γιατί θα κληθεί να κρατήσει ανέπαφη την εστία του στη σημαντικότερη και δυσκολότερη διοργάνωση του πλανήτη, στο Μουντιάλ.\nΟ Καρνέζης –κορυφαίος Έλληνας τερματοφύλακας- μιλώντας στον ισπανικό τύπο αναφέρθηκε στη γιορτή του Μουντιάλ.\n«Είναι μεγάλη τιμή να είμαι μέρος της Εθνικής. Δούλευα πάντα γι” αυτό και περίμενα πάντα το πότε θα είμαι με τους συμπαίκτες μου στην Βραζιλία. Είναι τιμή και υπερηφάνεια να εκπροσωπώ την Ελλάδα και έχουμε καλές πιθανότητες να προκριθούμε στον δεύτερο γύρο. Γι” αυτό πρέπει να αρχίσουμε καλά στο πρώτο ματς κόντρα στην Κολομβία», είπε ο Ορέστης που προχώρησε στον σχολιασμό για την νοτιοαμερικανική ομάδα:\n«Η Κολομβία έχει μια πολύ καλή ομάδα, αλλά και εμείς επίσης και είναι σημαντικό να νικήσουμε στο πρώτο παιχνίδι. Γνωρίζουμε ότι οι ποδοσφαιριστές της Κολομβίας έχουν υψηλό επίπεδο, όμως και εμείς έχουμε μια ομάδα που παίζει έξυπνα. Είναι δύσκολο να μας βάλουν γκολ και μπορούμε να παίξουμε με υπομονή μέχρι να νικήσουμε. Πιστεύουμε σ αυτό και μπορούμε να τα καταφέρουμε».\nΓια την πιθανή απουσία του Φαλκάο:\n«Η Κολομβία δεν είναι μόνο Φαλκάο, όλοι οι Κολομβιανοί επιθετικοί είναι γκολτζήδες στα κορυφαία πρωταθλήματα του κόσμου, όπως και οι μέσοι τους. Σεβόμαστε την Κολομβία με ή χωρίς Φαλκάο, γιατί όποιοι παίξουν, θα θέλουν να μας νικήσουν. Στο Μουντιάλ θα είναι οι καλύτεροι και δεν μπορούμε να επικεντρωθούμε μόνο σε ένα όνομα. Θα ήταν λάθος αυτό».\nΌσο για την Γρανάδα και την παραμονή της στην Primera Division ο διεθνής πορτιέρο σχολίασε:\n«Ήταν ένας στόχος που έπρεπε να εκπληρώσουμε. Σκεφτόμασταν και το άλλο παιχνίδι για να μείνουμε, αλλά έτσι ήρθαν τα πράγματα και δεν μπορούσαμε να αφήσουμε την ευκαιρία της σωτηρίας. Τελείωσε η σεζόν και τώρα σκέφτομαι την Εθνική. Μετά θα σκεφτώ το επαγγελματικό μου μέλλον. Προς το παρόν, δεν ξέρω τι θα συμβεί με μένα και τον σύλλογο».\nΜακάρι, λέμε εμείς, ο Ορέστης να επιστρέψει στην Ελλάδα, βασικός σε κάποιο μεγάλο σύλλογο αφού, στην υπόλοιπη Ευρώπη, Γρεκός δύσκολα βρίσκει θέση βασικού, πολύ περισσότερο αν πρόκειται για τερματοφύλακα…\nΜετακομίζει Ιταλία ο Καρνέζης «Ναυάγησε» του Καρνέζη στην Ουντινέζε «Κόλλησε» στη Νέα Υόρκη η αποστολή της Εθνικής\nΕθνική ομάδα ποδοσφαίρουΜουντιάλ ΒραζιλίαςΟρέστης ΚαρνέζηςΟυντινέζεΠαναθηναϊκόςτερματοφύλακαςΦερναντο Σάντος\n1.«Ιανός» – Καρδίτσα: Πληροφορίες ότι βρέθηκε ανθρώπινο μέλος\n2.Συνεχίζεται το δράμα του Ντελόντε Γουέστ – Ο πρώην NBAer ζητιανεύει στους δρόμους\n3.Κορωνοϊός: Μήνυμα Μητσοτάκη στις 6 το απόγευμα για την πορεία της πανδημίας\n4.Πρόεδρος ΕΟΔΥ: Στο «τραπέζι» μέτρα για τον περιορισμό μετακινήσεων και επαφών\n5.Χρυσή Διάκριση για INTRALOT και Office Line στον Τομέα του Cloud


Αρχική ΝΕΑ ΟΠΑΠΕΤΑΙΡΙΚΑ ΝΕΑ Τι “λέει” ο περιορισμός των «Ελλήνων» στο ΔΣ του ΟΠΑΠ!\nΝέοι συσχετισμοί στη διοίκηση του ΟΠΑΠ μετά την αλλαγή μετοχικής σύνθεσης,!\nΟι τελευταίες μετοχικές ανακατατάξεις στον ΟΠΑΠ με την αποχώρηση Μελισσανίδη και τον έλεγχο του 48,1% του μετοχικού κεφαλαίου από την Allwyn του Κάρελ Κόμαρεκ φέρνουν αλλαγές και στη σύνθεση του Διοικητικού Συμβουλίου.\nΣχετική απόφαση για την εκλογή νέου ΔΣ θα ληφθεί στην ετήσια συνέλευση της εταιρείας στις 9 Ιουνίου. Το ΔΣ από 13μελές θα γίνει 11μελές. Αποχωρούν οι κ.κ. Σπύρος Φωκάς, Χρήστος Κοπελούζος, Στυλιανός Κωστόπουλος, Νίκος Ιατρού, Ρούντολφ Τζούρσικ και η κυρία Βασιλική Καραγιάννη. Τα 11 μέλη που προτείνονται να στελεχώσουν το νέο ΔΣ είναι οι «παλιοί» Καμίλ Ζίγκλερ, Γιάν Κάρας, Πάβελ Σαρόκ, Πάβελ Μούκα, Ρόμπερτ Τσβάταλ και οι κυρίες Καταρίνα Κολμάγιερ και Νικόλ Κόνραντ-Φόλκερ. Οι νεοεισερχόμενοι είναι οι κ.κ. Ιγκόρ Ρούσεκ, Θεόδωρος Πανάγος, Γιώργος Μάντακας και η κυρία Τσέρυ Τσιαμέντο.\n— Η συντριπτική πλειοψηφία των νέων στελεχών προέρχονται από τις εταιρείες του κ. Κόμαρεκ, ενώ το ελληνικό στοιχείο περιορίζεται σε δύο άτομα και στο πλαίσιο της συμμόρφωσης με τις αρχές της εταιρικής διακυβέρνησης οι γυναίκες παραμένουν τρεις, αν και μειώθηκε ο συνολικός αριθμός από 13 σε 11 μέλη.\nΔιαβάστε όλο το άρθρο με τίτλο: “Ο περιορισμός των «Ελλήνων» στο ΔΣ του ΟΠΑΠ” στην πηγή :https://www.businessdaily.gr


Just Baby | JUNAMA ΠΟΛΥΚΑΡΟΤΣΙ 3 IN 1 DIAMOND 07 -\nJUNAMA ΠΟΛΥΚΑΡΟΤΣΙ 3 IN 1 DIAMOND 07\n89 cm x 65 cm x 42 cm\n110 cm x 65 cm x107 cm\nΤο Junama Diamond είναι το μοντέλο με τον πιο εντυπωσιακό σχεδιασμό!!!Το Πορτ μπεμπέ μοιάζει με επεξεργασμένο κρύσταλλο. Οι κατασκευαστές ήξεραν ακριβώς τι έκαναν αναλογιζόμενοι με το θησαυρό για το οποίο προορίζεται αυτό το καρότσι.Εκτός από τον εξαιρετικό σχεδιασμό, το Junama Diamond 3 σε 1 επιδεικνύει εξαιρετική απόδοση οδήγησης, ευελιξία και ευκολία στη λειτουργία. Το καρότσι περιλαμβάνει το Πορτ μπεμπέ και ένα κάθισμα για βόλτες, τα οποία μπορούν εξίσου να είναι προσανατολισμένα προς τη χρήση σε όλες τις εποχές. Το Πορτ μπεμπέ έχει σχεδιαστεί σύμφωνα με τις απαιτήσεις για τον εξαερισμό και τη σωστή θέση του παιδιού μέσα. Για να μεταφέρετε με ευκολία υπάρχει μια λαβή στην κορυφή του. Τα υφάσματα είναι προσαρμοσμένα με φερμουάρ και κουμπιά για να αφαιρούνται και να πλένονται.Το κάθισμα περιπάτου ενδείκνυται για τις βόλτες των παιδιών έξι μηνών και άνω. Περιλαμβάνει μαλακό στρωματάκι, ρυθμιζόμενες ζώνες ασφαλείας 5 σημείων και ρυθμιζόμενο υποπόδιο ανθεκτικό από οικολογικό δέρμα. Το σύστημα ρύθμισης πλάτης είναι καλά μελετημένο και προσαρμοσμένο τόσο για τη βόλτα όσο και για τον ύπνο κατά τη διάρκεια της ημέρας. Ο σκελετός διαθέτει ρυθμιζόμενη καθ' ύψος χειρολαβή από οικολογική δερμάτινη. Διπλώνει άνετα και περιέχει ένα απλοποιημένο σύστημα ασφάλισης για την εγκατάσταση διαφορετικών μονάδων. Είναι κατασκευασμένος από ελαφρύ κράμα και καλύπτεται με ένα υλικό, το οποίο εμποδίζει τη διάβρωση και την καταστροφή. Το χρώμα εδώ είναι αδιάβροχο, οπότε είναι σχεδόν αδύνατο να χαλάσει η εμφάνιση του. Οι τροχοί προσφέρουν υψηλές ιδιότητες ελιγμών λόγω της διαφοράς μεγέθους και των 6 αμορτισέρ. Οι μικρότεροι τροχοί που βρίσκονται μπροστά, είναι περιστρεφόμενοι και μπορούν να ακινητοποιηθούν. Οι μεγαλύτεροι πίσω τροχοί διαθέτουν κεντρικό φρένο\nΤο κάθισμα αυτοκινήτου έχει σχεδιαστεί για παιδιά που ζυγίζουν από 0 έως 13 κιλά. Διαθέτει ζώνες ασφαλείας τριών σημείων με επένδυση στους ώμους και ειδικό ένθετο για το νεογέννητο , όλα τα υφάσματα αφαιρούνται και πλένονται συμφωνά με τις οδηγίες πλύσεις που αναγράφονται. Το αποσπώμενο ηλιακό κάλυμμα με φίλτρο UV προστασία προστατεύει από τον ήλιο και τον άνεμο. Εφαρμόζεται στον σκελετό του Junama με το σύστημα click-and-go . Η ειδικά διαμορφωμένη λαβή διευκολύνει τη μεταφορά του καθίσματος. Η μπροστινή θέση της λαβής χρησιμεύει ως πρόσθετο χαρακτηριστικό ασφάλειας για το παιδικό κάθισμα κατά την τοποθέτηση του στο αμάξι. Η τοποθέτηση καθίσματος στο αυτοκινήτου είναι εξαιρετικά εύκολη. Μπορείτε να το χρησιμοποιήσετε και εκτός αυτοκινήτου ως μίνι λίκνο. Το κάθισμα αυτοκινήτου είναι εξοπλισμένο με προστασία από τον ήλιο, άνεμο και βροχή, καθώς και κάλυμμα ποδιών.\nΤο νέο καροτσάκι Junama Diamond προσφέρεται σε μια ευρεία γκάμα χρωμάτων, όπου τόσο τα χαρακτηριστικά των υφασμάτων όσο και το χρώμα του σκελετού μπορεί να διαφέρουν. Περιέχει αδιάβροχο, μια τσάντα για τη μαμά και μια ποτηροθήκη. Μεταξύ των αξόνων του τροχού βρίσκεται ο χώρος αποσκευών, κλειστός και απομονωμένος από τη σκόνη. Πορτ μπεμπέ διαστάσεις (Υ / Μ): 90 / 42cm.Ύψος κουκούλας: 62 cmΒάρος της βάσης: 5,4 kg.Τα μέγεθος καθίσματος (Υ / Μ): 92 / 44cm.Βάρος του καθίσματος: 6,0 kg.Το μέγεθος του σκελετού (Υ / Μ): 110 / 65cm.Πλάτος πλαισίου: 65 εκ.Βάρος πλαισίου: 10,4 cm.Ύψος από το δάπεδο μέχρι το χερούλι: 107εκ.Το μέγεθος του σκελετού στην διπλωμένη μορφή (Υ / Μ): 89 / 42cm. Περιέχει: πλαίσιο αλουμινίου με τροχούς, ευρύχωρο καλάθι αγορών, Πορτ μπεμπέ με ποδόσακο, κάθισμα με ποδόσακο, τσάντα, αδιάβροχο, ποτηροθήκη\nΑντάπτορες καθίσματος αυτοκινήτου για μάρκες: TAKO, CYBEX, MAXI COSI, AVIONAUT, ROMER, RECARO, KIDDY\nΟμπρέλα διαθέσιμη σε χρώμα καρότσι\nUniversal βάση για Πορτ μπεμπέ\nJUNAMA ΠΟΛΥΚΑΡΟΤΣΙ 3 IN 1 DIAMOND 01\nJUNAMA ΠΟΛΥΚΑΡΟΤΣΙ 3 IN 1 DIAMOND 03\nJUNAMA ΠΟΛΥΚΑΡΟΤΣΙ 3 IN 1 DIAMOND 04\nJUNAMA ΠΟΛΥΚΑΡΟΤΣΙ 3 IN 1 DIAMOND 05\nJUNAMA ΠΟΛΥΚΑΡΟΤΣΙ 3 IN 1 DIAMOND 08\nJUNAMA ΠΟΛΥΚΑΡΟΤΣΙ 3 IN 1 DIAMOND 09\nJUNAMA ΠΟΛΥΚΑΡΟΤΣΙ 3 IN 1 DIAMOND 10


Είναι δυνατή η εκτόξευση του Miramistin στη μύτη με κρύο - Η παραρρινοκολπίτιδα January\nΜπορώ να θάψω τον Μιραμίστιν στη μύτη;\nΤο Miramistin χρησιμοποιείται επίσης στη θεραπεία της συνήθους και πυώδους ωτίτιδας, η οποία συχνά εμφανίζεται ως επιπλοκή της ρινίτιδας και του ARVI. Για να γίνει αυτό, το φάρμακο ενσταλάσσεται στο αυτί σε ποσότητα 2 ml και καλύπτεται η κοιλότητα του αυτιού με μια σφαίρα από βαμβάκι για να αποφευχθεί η διαρροή του.\nΗ αμυγδαλίτιδα, η φαρυγγίτιδα και η λαρυγγίτιδα ως επιπλοκές της οξείας ρινίτιδας είναι επίσης ενδείξεις για τη χορήγηση του Miramistin. Για να αποκτήσετε ένα θεραπευτικό αποτέλεσμα, ξεπλύνετε τον πόνο με ένα αλατούχο διάλυμα ή ψεκάστε το με ένα ψεκασμό μέχρι και 5 φορές την ημέρα.\nΚατά τη διάρκεια της αύξησης της εποχιακής επίπτωσης των παθολογικών καταστάσεων από ιούς και καταρράκτες, συμπεριλαμβανομένης της επιδημίας της γρίπης, το Miramistin μπορεί να χρησιμοποιηθεί ως προληπτικό μέσο. Για να γίνει αυτό, ο ρινός βλεννογόνος πρέπει να αντιμετωπιστεί αρκετές φορές την ημέρα από το φάρμακο, ειδικά μετά από να επισκεφθείτε χώρους μαζικής συμφόρησης. Επιπλέον, το Miramistin είναι αποτελεσματικό έναντι της αλλεργικής ρινίτιδας.\nΔεν υπάρχουν πρακτικά αντενδείξεις στο Miramistin, εκτός από την υπερευαισθησία στα συστατικά αυτού του φαρμάκου. Τα παιδιά και οι ενήλικες μπορεί να παρουσιάσουν τοπικές αντιδράσεις - καύση, ξηρότητα, οίδημα και φαγούρα του ρινικού βλεννογόνου. Σε αυτή την περίπτωση, η περαιτέρω χρήση του εργαλείου πρέπει να ακυρωθεί.\nΤο Miramistin συχνά συνταγογραφείται για τη θεραπεία των παθολογιών της ENT σε ενήλικες. Το φάρμακο χρησιμοποιείται κυρίως ως ψεκασμός. Για την πολύπλοκη θεραπεία της ιγμορίτιδας, πραγματοποιείται πλύση των άνω γειτονικών κόλπων με διάλυμα 0,05% Miramistin σε όγκο 10 ml.\nΓια τη θεραπεία της ρινίτιδας εφαρμόζεται το φάρμακο ως ένα ξεχωριστό εργαλείο δεν συνιστάται, είναι επιθυμητό να το χρησιμοποιήσει σε ένα συγκρότημα με ταυτόχρονη εφαρμογή των άλλων φαρμάκων, δεδομένου ότι η ίδια Miramistin έναν ενήλικο άνθρωπο θα έχει μικρό θεραπευτικό αποτέλεσμα - αυτό δεν εξαλείφει τη φλεγμονώδη διαδικασία στο ακέραιο και δεν θα προκαλέσει αφαίρεσης αγγειοσυστολή ρινική συμφόρηση.\nΤο Miramistin στη μύτη ενός παιδιού μέχρι ενός έτους είναι καλύτερο να χρησιμοποιηθεί με τη μορφή σταγόνων. Πριν από την εφαρμογή του φαρμάκου, οι ρινικές διόδους πρέπει να καθαρίζονται με διάλυμα θαλασσινού αλατιού. Σε κάθε ρουθούνι καθαρισμένο από βλέννα, ενσταλάσσονται 1-2 σταγόνες Miramistin. Η διαδικασία πρέπει να επαναλαμβάνεται μέχρι και 3 φορές την ημέρα.\nΤο φάρμακο χαρακτηρίζεται από μια ήπια δράση και η χρήση του πρακτικά δεν προκαλεί την αναστάτωση του μωρού. Αλλά για μικρά παιδιά συνιστάται η αραίωση των σταγόνων με βραστό νερό σε αναλογία 1: 1.\nΤα περισσότερα από τα φάρμακα από το κοινό κρυολόγημα απαγορεύονται κατά τη διάρκεια της εγκυμοσύνης. Το Miramistin δεν περιλαμβάνεται στον κατάλογο αυτό, επομένως η χρήση του από τις μελλοντικές μητέρες είναι απολύτως επιτρεπτή. Με ένα κρύο, συνιστάται να ενσταλάξετε 2-3 σταγόνες του φαρμάκου σε κάθε ρινική δίοδο 3 φορές την ημέρα.\nΗ αυτοθεραπεία με το Miramistin δεν πρέπει να υπερβαίνει τις 5 ημέρες. Αν δεν υπάρξει βελτίωση μετά από αυτή την περίοδο, θα πρέπει να επισκεφτείτε έναν γιατρό.\nΑυτό το ήπιο αντισηπτικό ασφαλή για χρήση σε οποιαδήποτε ηλικιακή ομάδα, συμπεριλαμβανομένων έγκυες και θηλάζουσες γυναίκες, καθώς παρενέργειες σχεδόν δεν εμφανίζονται κατά τη διάρκεια της χρήσης του. Μπορεί να χρησιμοποιηθεί σε ασθενείς που πάσχουν από νεφρική ή ηπατική ανεπάρκεια. Δεδομένου ότι το δραστικό συστατικό - miramistin - δεν είναι σε θέση να διεισδύσουν στην κυκλοφορία του αίματος (και το μητρικό γάλα), το φάρμακο λειτουργεί μόνο τοπικά.\nΣε σπάνιες περιπτώσεις μπορεί να υπάρχει ελαφρός ερεθισμός στις βλεννογόνες μεμβράνες. Μερικές φορές η ρινική εφαρμογή του Miramistin συνοδεύεται από βραχυπρόθεσμη φαγούρα και φτάρνισμα. Όλα αυτά τα συμπτώματα είναι αναστρέψιμα και περνούν από μόνοι τους.\nΤα ανάλογα μιραμιστίνης είναι η Χλωροεξιδίνη, η Οκτενεσεπτ, η Δεκασάν και άλλοι. Το κόστος των αναλόγων φαρμάκων μπορεί να ποικίλει και να είναι υψηλότερο ή χαμηλότερο από το κόστος του Miramistin. Σε κάθε περίπτωση, εναπόκειται στον θεράποντα ιατρό να αποφασίσει ποια φαρμακευτική αγωγή μπορεί να αντικαταστήσει σε μια συγκεκριμένη κατάσταση.\nΧλωρεξιδίνη - αντισηπτικό για τοπική χρήση. Χαρακτηρίζεται από αντισηπτικό και αντιμικροβιακή δράση έναντι συντριπτική αριθμός των gram-θετικών και gram-αρνητικών χλωρίδα. Η χλωρεξιδίνη εξουδετερώνει επίσης την ενεργότητα των Candida, Trichophyton, και δερματόφυτα. Το φάρμακο έχει σχεδόν καθόλου αντενδείξεις αλλά η χρήση του κατά τη διάρκεια της εγκυμοσύνης και της παιδικής ηλικίας θα πρέπει να είναι προσεκτικοί.\nDekasan - αντιμικροβιακή τοπική χορήγηση. Το φάρμακο είναι δραστικό έναντι ενός μεγάλου αριθμού παθογόνων χλωρίδας - Staphylococcus, Streptococcus, Pseudomonas και διφθερίτιδα μπαστούνια, Trichomonas, Giardia, και μύκητες -. Yeast, plesnevidnyh κ.λπ. Όπως Miramistin, Dekasan χρησιμοποιούνται στην ουρολογία, γυναικολογία, ωτορινολαρυγγολογία, οφθαλμολογία. Δεν υπάρχουν αντενδείξεις. Δεν υπάρχουν περιορισμοί στην παιδική ηλικία και κατά τη διάρκεια της εγκυμοσύνης.\nΣπρέι και σταγόνες στη μύτη Miramistin που χρησιμοποιούνται στη σύνθετη θεραπεία και την πρόληψη των ψυχρών και ιογενών ασθενειών. Η δραστική ουσία του φαρμάκου καταπολεμά επιτυχώς με διάφορους μικροοργανισμούς. Η χρήση αυτού του φαρμάκου είναι μια αποτελεσματική μέθοδος για την τόνωση της ανοσίας και την επιτάχυνση της διαδικασίας αποκατάστασης.\nΕπόμενο ΆρθροΣτάδια βρογχικού άσθματος


IMPELLITTERI – “The Nature of The Beast” | Rock Overdose / Rock - Metal Music\nΗμερομηνία δημοσίευσης: 14 Δεκεμβρίου 2018\nΤο όνομα Impellitteri μπορεί να μην σας λέει πολλά αλλά έχει απασχολήσει αρκετό κόσμο κατά καιρούς, με τον Chris Impellitteri να έχει διακριθεί πολλές φορές από μουσικά περιοδικά ως ο καλύτερος Rock κιθαρίστας και έχει ψηφιστεί από δύο διαφορετικά περιοδικά ως νούμερο δύο στους πιο γρήγορούς κιθαρίστες ( Guitar One) και Μέσα στους 50 γρηγορότερους κιθαρίστες (Guitar World). Νομίζω ότι αυτά τα στοιχεία μπορούν να σας βάλουν στο κλίμα για καταλάβετε τι μουσική παίζουν οι Impellitteri.\nΤο “The Nature Of The Beast” είναι το ενδέκατο full-length του συγκροτήματος και συνεχίζει μουσικά από εκεί που είχε μείνει το συγκρότημα τρία χρόνια πριν με το “Venom”. Μιλάμε δηλαδή για παλαιάς κοπής κιθαριστικό Heavy metal, με υψηλές ταχύτητες και τραγούδια που η κιθάρα έχει πρωταγωνιστικό ρόλο, χωρίς όμως να “φλυαρεί” και να χαλάσει την ροή των τραγουδιών. Κοφτερά riff ντύνουν τα τραγούδια περιμένοντας να έρθει η ώρα για το σόλο ώστε να αφεθεί ελεύθερο το θηρίο,πάντα όμως υπηρετώντας το εκάστοτε τραγούδι.\nΘα είναι άδικο να μιλάω μόνο για τις κιθάρες στο δίσκο, πόσο μάλλον όταν υπάρχει ο Rob Rock στη φωνή που κάνει εξαιρετικές ερμηνείες μέσα στο “The Nature Of The Beast”. Σίγουρα οι ακροατές του 80’s ήχου εδώ θα βρουν πολλά τραγούδια (επιμένω σε αυτό) που θα τους κάνουν να χαμογελάσουν. Άλλωστε εδώ δεν έχουμε κάποιους που απλά νοσταλγούν μια εποχή που δεν έζησαν ποτέ αλλά ανθρώπους που ήταν μέρος της τότε σκηνής.\nΗ παραγωγή του “The Nature Of The Beast” είναι δυνατή, αναλογική και δίνει αρκετό χώρο σε όλα τα όργανα να ακουστούν πεντακάθαρα. Άνετα μπορείς να πιστέψεις ότι ο δίσκος αυτός δεν κυκλοφόρησε το 2018, αλλά αρκετά χρόνια πίσω. Ο δίσκος έχει δώδεκα τραγούδια που δυο εξ’ αυτών είναι διασκευές, έτσι τα “Phantom of the Opera,” (Andrew Lloyd Webber) και “Symptoms of the Universe” (Black Sabbath) μεταμορφώνονται στα χέρια των Impellitteri σε Speed Metal αριστουργήματα.\nΕν’ κατακλείδι το “The Nature Of The Beast” είναι ένας δίσκος που θα σας φτιάξει την διάθεση, θα σας εντυπωσιάσει με την εκτελεστική δυνατότητα που έχουν τα μέλη του συγκροτήματος, έχει και μερικά κατά την γνώμη μου fillers που όμως δεν στοιχίζουν στο σύνολο του δίσκου. Βάζω στοίχημα ότι από την πρώτη κιόλας ακρόαση θα αρχίσετε να τραγουδάτε μαζί του “παίζοντας” παράλληλα με την air guitar σας.


Συνέδριο με θέμα: “Ασφάλεια και Προστασία στα Ευρωπαϊκά Λιμάνια / Ευρωπαϊκά Έργα ΟΛΠ” :: Οργανισμός Λιμένος Πειραιώς Α.Ε.\nΠειραιάς, 30 Ιανουαρίου 2017\nΗ “Ασφάλεια και Προστασία στα Ευρωπαϊκά Λιμάνια / Ευρωπαϊκά Έργα ΟΛΠ” θα αποτελέσει το θέμα του συνεδρίου που θα διοργανωθεί από τον Οργανισμό Λιμένος Πειραιά (ΟΛΠ) στα πλαίσια του ευρωπαϊκού συγχρηματοδοτούμενου έργου: Sauron (www.sauronproject.eu). Η εκδήλωση θα πραγματοποιηθεί στις 31 Ιανουαρίου 2018 στην αίθουσα συνεδρίων του ΟΛΠ. Τα θέματα της διάσκεψης θα είναι: Πολιτικές Ασφαλείας στους Ευρωπαϊκούς Λιμένες, Πολιτικές Διαχείρισης Ασφάλειας Λιμένων και παρουσίαση των έργων της ΕΕ στο λιμάνι του Πειραιά. Εκπρόσωποι των εταίρων του έργου θα συμμετάσχουν στις εργασίες του συνεδρίου. Επίσης έχουν προσκληθεί εκπρόσωποι των εταιρειών και των φορέων χρηστών λιμένων να συμμετάσχουν στο συνέδριο. Η συμμετοχή στην εκδήλωση είναι δωρεάν, με την εγγραφή στο: http://www.123formbuilder.com/form-3330235/Online-Event-Registration-Form


Αυτά τα 4 χαρακτηριστικά στην εμφάνιση μιας γυναίκας τραβάνε τους άντρες! - MaryMary.gr\n10 Σεπτεμβρίου 2021 · ΓΙΑΝΝΗΣ ΠΟΥΛΟΠΟΥΛΟΣ\n2-Να έχει καστανά μάτια. Και όμως τα γαλανά μάτια δεν είναι αυτά που ψάχνουν οι περισσότεροι άντρες σε μια γυναίκα. Οι γυναίκες με καστανά μάτια…\nΌλο και περισσότερες είναι οι γυναίκες που μιλάνε πιο άνετα για την εμμηνόπαυση, μια περίοδο της ζωής των γυναικών που διέπεται από πολλούς μύθους και παρανοήσεις. Σε συνδυασμό με την ...


Ιδιωτικό Γραφείο Ψυχολόγου - Αθανασιάδου Μαρία : Τα 7 είδη των Ερωτικών Σχέσεων\nΣχέση Πάθους (Ξελόγιασμα)\nΕίναι σχέση καθαρού Πάθους. Οι ρομαντικές σχέσεις δύναται να ξεκινήσουν με Πάθος και να μετατραπούν στην πορεία σε ρομαντικούς έρωτες, καθώς θα εισέλθει το Συναισθηματικό δέσιμο στο ζευγάρι. Εάν δεν έλθει η Δέσμευση στον συγκεκριμένο έρωτα, πολύ πιθανόν το ξελόγιασμα να χαθεί στο πέρασμα του χρόνου.\nΆδεια Αγάπη (Empty Love)\nΟ έρωτας που καταλήγει σε γάμο μετά από ένα τεράστιο και δυνατό φλερτ, που δεν χαρακτηρίζεται από την έντονη Συναισθηματική σύνδεση, αλλά από το Πάθος. Το σεξ δεν έρχεται να καλύψει προβλήματα Δέσμευσης και δεν εξαναγκάζεται κανένας να συναινέσει σεξουαλικά. Συνήθως, αυτού του είδους οι έρωτες καταλήγουν σε σχέση Άδειας Αγάπης.\nΠρόκειται για την ιδανική μορφή Έρωτα, η οποία αποτελεί και την βάση μίας ιδανικής ερωτικής σχέσης. Σύμφωνα με τον Sternberg τα ζευγάρια αυτά μπορούν και θέλουν να κάνουν καταπληκτικό σεξ και μετά από 15 χρόνια σχέσης, δεν μπορούν να φανταστούν την ζωή τους να την απολαμβάνουν στο πλευρό κάποιου άλλου συντρόφου, λύνουν τις διαφωνίες τους με σεβασμό και εκτίμηση ο ένας στο πρόσωπο του άλλου. Ο Sternberg τονίζει, ότι όσο ωραίο και ιδανικό είναι να βρεις και να ζήσεις έναν Ολοκληρωμένο Έρωτα, άλλο τόσο δύσκολο και επίπονο είναι να τον διατηρήσεις.\nΔεν είναι μόνο σημαντικό να υπάρχουν σε ισορροπία και τα τρία συστατικά του Έρωτα....αλλά πρέπει να βρίσκονται σε συνεχή δράση και έκφραση...!! Δεν αρκεί μόνο να νιώθεις....αλλά και να εκφράζεις το Συναισθηματικό δέσιμο, το Πάθος και την Δέσμευση σου προς το έτερον ήμισυ..!!\nΑναρτήθηκε από Μαρία Αθανασιάδου στις 1:19 μ.μ.


Πανηλειακός: Πως ήρθε η εντός έδρας ήττα από τη Ζάκυνθο στην έναρξη του β' γύρου - Ηλεία Οικονομία\nΠανηλειακός: Πως ήρθε η εντός έδρας ήττα από τη Ζάκυνθο στην έναρξη του β’ γύρου\nΓια τη 14η αγωνιστική ημέρα και πρώτη του β’ γύρου, με την οποία δόθηκε η συνέχεια του πρωταθλήματος της νέας Γ’ Εθνικής (Τέταρτης Κατηγορίας πλέον) στον 7ο όμιλο μετά τη διακοπή των εορτών, ο Πανηλειακός ηττήθηκε στον Πύργο με 0-1 από τον ΑΠΣ Ζάκυνθο.\nΣτο πρώτο μέρος, έγινε κυρίως παιχνίδι κέντρου κι ήταν αρκετά ισορροπημένο το ματς στο μεγαλύτερο διάστημα του. Η Ζάκυνθος είχε στο 2′ την πρώτη ευκαιρία καλή ευκαιρία όταν μετά από σέντρα του Βίλα ο Ντάσης έπιασε κεφαλιά με τον Καρακίτσο να κάνει σημαντική και σωτήρια επέμβαση. Στο 19′ είχε ευκαιρία ο Πανηλειακός, όταν ο Τσαγκάρης θα βρεθεί σε άκρως πλεονεκτική θέση στην περιοχή της Ζακύνθου όπου και σούταρε αλλά ο Κουτογλίδης με σωτήρια επέμβαση απέτρεψε το γκολ. Ενώ και στη συνέχεια ο Τσαγκάρης είχε στο 22′ άλλο σουτ που πάλι έδιωξε σωτήρια ο γκολκήπερ, και στο 24′ επίσης ευκαιρία για τον Πανηλειακό με τον Κωστόπουλο να βγάζει σέντρα στον Π.Τσίγκρηλα και τη μπάλα να καταλήγει άουτ λίγο έξω απ’ την εστία του Κουτογλίδη από την κεφαλιά του παίκτη. Στο ίδιο διάστημα ο Πανηλειακός ζήτησε κι ένα πέναλτι σε φάση στα καρέ των φιλοξενούμενων (και συγκεκριμένα στο 17′) για μαρκάρισμα πάνω στον Ρούνη, αλλά δεν δόθηκε κάτι από τον διαιτητή.\nΣτο 38′ ο Μπεκατώρος έκανε το 0-1 με εκτέλεση φάουλ. Προηγήθηκε μπάσιμο από τον Ζυγκερίδη με πολύ καλές προϋποθέσεις απέναντι στον Καρακίτσο και έγινε το φάουλ μαζί με κίτρινη κάρτα από τον Δ. Τσίγκρηλα, που ακολούθως ο Μπεκατώρος έκανε συρτό και δυνατό χτύπημα σκοράροντας. Ο Πανηλειακός διαμαρτύρεται πως ο Ζυγκερίδης στην αρχή της φάσης ξεκίνησε από θέση οφ-σάιντ που δεν υπέδειξε ο βοηθός!\nΚι έτσι πέρασαν μπροστά στο σκορ οι φιλοξενούμενοι “κυανοκίτρινοι” νησιώτες, αλλάζοντας για πρώτη φορά τις ως τότε ισορροπίες του αγώνα. Οι οποίοι είχαν ευκαιρία και στο 45′ όταν δυνατό σουτ του Μπεκατώρου έδιωξε σωτήρια ο Καρακίτσος. Με τις ομάδες να πηγαίνουν με το 0-1 για την ανάπαυλα του ημιχρόνου.\nΑΠΣ Ζάκυνθος: Κουτογλίδης, Μαρίνος, Μπεκατώρος, Πεταλωτής, Οβούσου, Ντάσης, Τσουκαλάς (90′ Στύλλα), Σούρμπης, Ζυγκερίδης, Βίλα (89′ Κούνια), Πούφλης (72′ Κούντικ)


Πλάκα OSB, ένα σχετικά νέο οικονομικό υλικό με πάρα πολλές χρήσεις - Toftiaxa.gr\nin αγαπημένα, διακόσμηση, διακόσμηση κήπου, Διακοσμητικά, Κατασκευές για το σπίτι, Κατασκευές κήπου\nby toftiaxa.gr 2 Απριλίου, 2019, 4:54 μμ\nTo OSB είναι ένα σχετικά καινούργιο υλικό στην Ελληνική αγορά. Αν και πρώτοανακαλύφθηκε το 1963 και χρησιμοποιείται ευρέως εδώ και δεκαετίες σε άλλες περιοχές του κόσμου, στην Ελλάδα άρχισε να κερδίζει αξιόλογο μερίδιο στην αγορά, μόλις την τελευταία δεκαετία.\nΤο OSB είναι η συντομογραφία της λέξεως Oriented Strand Board, και σε ελεύθερη μετάφραση σημαίνει πλάκα με προσανατολισμένες λεπτές φέτες. Και αυτό ακριβώς είναι, πολλαπλές στρώσεις από λεπτές μικρές «φέτες» ξύλου κατάλληλα προσανατολισμένες\nΌμως δεν αντέχει για πάντα. Γιαυτό καλό είναι να χρησιμοποιήσετε κάποιο βερνίκι για να το προστατέψετε.\nPrevious article Μαγικό! Από παλιό ψαράδικο σπιτάκι σε μαγευτικό εξοχικό!\nNext article Τι θα γίνει στη Χειροτέχνικα Θεσσαλίας


10+5 υπέροχες αμμουδιές του Λασιθίου για απολαυστικές βουτιές! (εικόνες) – HANIA.news\nΗ θαυμάσια ακτή του Nομού Λασιθίου έχει να προσφέρει μια σειρά όμορφων παραλιών στους επισκέπτες της!\nΘα κολυμπήσετε στα κρυστάλλινα και πεντακάθαρα νερά του Αιγαίου και του Λιβυκού πελάγους και θα απολαύσετε τον ήλιο στην πιο καυτή περιοχή της Ευρώπης!\nΜπορείτε να επιλέξετε ανάμεσα στις ρηχές, ζεστές και κοσμοπολίτικες ακρογιαλιές στο βόρειο τμήμα του νησιού και στις πιο κρύες, βαθιές και απόκρημνες ακρογιαλιές στο νότιο τμήμα του νομού.\n13.5 χιλιόμετρα ανατολικά της Ιεράπετρας θα βρείτε την όμορφη και απομονωμένη παραλία της Αγίας Φωτιάς. Οι ελιές και τα πεύκα συνθέτουν ένα μοναδικό τοπίο.\nΔυο φανταστικές παραλίες σε απόσταση 35 και 46, 5 χιλιομέτρων ανατολικά της Σητείας, αντίστοιχα. Θα συνδυάσετε το κολύμπι και την ηλιοθεραπεία με μια βόλτα στα αξιοθέατα της περιοχής.\n«Μάγεψε» και φέτος το Agios Nikolaos Cliff Diving 2019 (εικόνες)\nRyanair: 30% έκπτωση σε πάνω από 250.000 θέσεις


ΠΑΙΔΕΙΑ 19/02/2019 - 14:23 | Author: Ρούσσου Ασημίνα\nΗ ΕΛΜΕ Λήμνου – Αγίου Ευστρατίου ζήτησε από το Δ.Σ. της ΟΛΜΕ, όπως είχε αποφασίσει, να καλύψει τα έξοδα μετακίνησης των συναδέλφων που μετακινήθηκαν στην Αθήνα για να συμμετάσχουν στις πανελλαδικές κινητοποιήσεις για μόνιμους μαζικούς διορισμούς (11, 14, 17/1/2019).\nΗ πλειοψηφία του ΔΣ της ΟΛΜΕ αποφάσισε στη συνεδρίαση 29/1 να καλύψει τα έξοδα μετακίνησης μόνο για τις 11/1. Η ΕΛΜΕ ξαναέστειλε κείμενο με το οποίο επιχειρηματολογούσε και ζητούσε την κάλυψη όλων των εξόδων μετακίνησης. Το αίτημα συζητήθηκε στις 12/2 και η απόφαση της πλειοψηφίας ήταν αρνητική.\nΟι κοινές ανακοινώσεις της ΔΟΕ και της ΟΛΜΕ για τις κινητοποιήσεις στις 14 και 17/1/2019 καλούσαν όλους τους συναδέλφους στη Βουλή και καλούσαν τις ΕΛΜΕ να συμπληρώσουν με 3ωρες στάσεις εργασίας. Όλες οι κινητοποιήσεις από την Παρασκευή 11/1 μέχρι και την Πέμπτη 17/1 είχαν ακριβώς το ίδιο περιεχόμενο, χωρίς καμία διαφοροποίηση.\nΗ μη κάλυψη των εξόδων των συναδέλφων αποδεικνύει ότι η πλειοψηφία της ΟΛΜΕ δε στηρίζει στην πράξη των αγώνα των συναδέλφων αναπληρωτών. Άλλωστε η θέση της για το σύστημα διορισμών ήταν παραπλήσια με τα κριτήρια που νομοθέτησε η κυβέρνηση. Ήταν απέναντι στο αίτημα για άμεση μονιμοποίηση των αναπληρωτών και τη στοιχειώδη κάλυψη των τεράστιων εκπαιδευτικών αναγκών των σχολείων με 30.000 μόνιμους διορισμούς εκπαιδευτικών. Αντί να οργανώνει και να στηρίζει με όλους τους τρόπους το δίκαιο αγώνα των εκπαιδευτικών η πλειοψηφία της ΟΛΜΕ προτιμά να σπαταλά χιλιάδες ευρώ σε δικηγόρους, όπως πριν δύο χρόνια, διαμορφώνοντας προτάσεις μακριά από τις ανάγκες των αναπληρωτών εκπαιδευτικών και του δημόσιου σχολείου που το μόνο που πέτυχαν ήταν να στρώσουν το δρόμο στο Υπουργείο Παιδείας για να εφαρμόσει την κυβερνητική πολιτική.\nΔηλώνουμε ότι εμείς θα συνεχίζουμε να παλεύουμε για το δικαίωμα όλων των ανθρώπων στη μόνιμη και σταθερή εργασία, για μια αξιοπρεπή ζωή, για μια κοινωνία που θα τους χωράει όλους!!\nΚαλούμε τη γενική συνέλευση των προέδρων να αποφασίσει την κάλυψη των εξόδων μετακίνησης των συναδέλφων από την επαρχία από το ταμείο της ΟΛΜΕ.\nΖητάμε την κάλυψη των εξόδων μετακίνησης του εκπροσώπου της ΕΛΜΕ στη γενική συνέλευση των προέδρων. Το ταμείο της ΕΛΜΕ χωρίς την οικονομική ενίσχυση, δεν θα μπορεί να καλύψει βασικές λειτουργικές ανάγκες.


Έξι σκίτσα για τον αόρατο κόσμο του Erik Satie στις Μορφές Έκφρασης | CultureNow.gr\nΑρχική Σελίδα » Θέατρο - Χορός » Νέα » Έξι σκίτσα για τον αόρατο κόσμο του Erik Satie στις Μορφές Έκφρασης\nCULTURENOW / 01-11-2013 / 14:27\nΗ Πειραματική σκηνή της ομάδας Μορφές Έκφρασης παρουσιάζει το έργο Έξι σκίτσα για τον αόρατο κόσμο του Erik Satie.\nΟ καλλιτέχνης Satie ως μικρός «αποκρυφιστής» ανακαλύπτει και ξεκλειδώνει νέες πόρτες στο χώρο της μουσικής έκφρασης χωρίς ποτέ να συμβιβάζεται με τις αποδεκτές “γήινες” φόρμες.\nΚάθε μέρα φόραγε το κουστούμι του, ως πραγματικός ηθοποιός και επαναλάμβανε τις σκηνές του, ανάλογα με τη διάθεση του. Με την εκκεντρικότητα του δημιούργησε μια πολύ αναγνωρίσιμη περσόνα, που ο καθένας μπορούσε να προσεγγίσει, μα η πραγματική ζωή για τον Satie βρισκόταν στον αόρατο κόσμο.\nΜια λεπτεπίλεπτη μινιμαλιστική προσέγγιση της ζωής, του έργου και της κοσμοθεωρίας του εκκεντρικού γάλλου συνθέτη.\nΓιατί το έργο αυτό σήμερα;\nΗ αντίσταση μας στον «πολύ πολύ πραγματικό κόσμο» που μας επιβάλλουν πλασμένος με οράματα οικονομικής ανέχειας, πνευματικής σύγχυσης και ζοφερού μέλλοντος θα είναι εκείνη που θα μας κρατήσει στην επιφάνεια. Ο δικός μας κόσμος, τα οράματά μας, οι ιδέες μας και τα όνειρά μας αποτελούν το μόνο αληθινό όπλο μας. Ναι, η αντίσταση θα γίνει στον αόρατο κόσμο, σε αυτόν που κανείς δεν μπορεί να αγγίξει χωρίς τη δική μας βούληση. Ο Erik Satie, υπήρξε μια τέτοια προσωπικότητα, άλλαξε τον κόσμο γύρω του… όταν αποφάσισε να μείνει πιστός στον εαυτό του!\nΗ παράσταση αυτή είναι η πρώτη της Πειραματικής Σκηνής της ομάδας Μορφές Έκφρασης σε ιδέα –σύλληψη- κείμενα και σκηνοθεσία της Άννας Σεβαστής Τζίμα. Η σκηνοθεσία της παράστασης είναι βασισμένη στη μέθοδο Κίνηση, Λόγος & Ρυθμός η οποία εδώ εφαρμόζεται με πειραματική διάθεση. Η κίνηση του σώματος, ο λόγος και η μουσική συνδιαλέγονται και παίζουν δίνοντας ένα τρισδιάστατο αποτέλεσμα. Η όλη ατμόσφαιρα της παράστασης κινείται στα πλαίσια του μινιμαλισμού και της αφαίρεσης διατηρώντας ταυτόχρονα ένα ανάλαφρο και παιχνιδιάρικο τρόπο. Στην παράσταση χρησιμοποιούνται φυσικά όργανα αλλά και ψηφιακές αναπαραγωγές της πρωτότυπης μουσικής της παράστασης, ενώ παίζονται και τρεις συνθέσεις του Erik Satie: Gymnopedie n1, Gnosienne n1, Je te veux.\nΕπίσης στην παράσταση έχουν χρησιμοποιηθεί και κείμενα που είχε γράψει ο ίδιος ο Erik Satie.


Από πού πήραν το όνομά τους οι μήνες | RealOraiokastro\nRealOraiokastro / 14 Οκτωβρίου 2019\nΟ Απρίλιος, ή Απρίλης είναι ο τέταρτος μήνας του έτους ανήκει στην εποχή της Άνοιξης κατά το Ιουλιανό και το Γρηγοριανό Hμερολόγιο, ο όγδοος κατά το Εκκλησιαστικό που αρχίζει τον Σεπτέμβριο, ο δεύτερος κατά το παλαιό ρωμαϊκό ημερολόγιο και ο δέκατος στο αττικό ημερολόγιο ο οποίος ονομάζονταν Μουνιχιών και αντιστοιχούσε στο χρονικό διάστημα 24 Μαρτίου-22 Απριλίου του Γρηγοριανού ημερολογίου.Η λέξη Απρίλιος ετυμολογείται από το λατινικό Aprillis, από το ρήμα aperire, που σημαίνει «ανοίγω». Είναι ο μήνας κατά τον οποίο ο καιρός «ανοίγει» και έρχεται η Άνοιξη, όπως σημειώνεται στο Μέγα Συναξαριστή.\nΟ Ιούνιος, ή Ιούνης, Θερστής , η Θιρστής στα σαρακατσάνικα, είναι ο έκτος μήνας του έτους ανήκει στην εποχή του Καλοκαιριού κατά το Ιουλιανό και το Γρηγοριανό Ημερολόγιο κι έχει 30 ημέρες. Ο Ιούνιος πήρε το όνομά του από την σύζυγο του Δία την Ήρα, η οποία στα λατινικά ονομάζονταν Juno. Είναι ο δέκατος μήνας κατά το Εκκλησιαστικό ημερολόγιο που αρχίζει τον Σεπτέμβριο, και ο τέταρτος κατά το παλαιό ρωμαϊκό ημερολόγιο.Στο αττικό ημερολόγιο ήταν ο δωδέκατος μήνας και ονομάζονταν Σκιροφοριών διάρκειας 29 ημερών και αντιστοιχεί με το χρονικό διάστημα από 24 Μαΐου έως 22 Ιουνίου. Σε άλλες πόλεις της αρχαίας Ελλάδας τελευταίος μήνας του χρόνου θεωρούνταν ο Ποσειδεών ο οποίος στην Αθήνα λογίζονταν ως ο έκτος μήνας του έτους.\nΕίναι ο ενδέκατος μήνας κατά το Εκκλησιαστικό ημερολόγιο που αρχίζει τον Σεπτέμβριο, και ο πέμπτος κατά το παλαιό ρωμαϊκό ημερολόγιο, γι’ αυτό αρχικά στα Λατινικά ονομάζονταν Quintilis. Αργότερα, όμως, ο Αύγουστος Καίσαρας για να τιμήσει τον Ιούλιο Καίσαρα του έδωσε το όνομα Ιούλιος.\nΟ Αύγουστος, κατά το παλαιό ρωμαϊκό ημερολόγιο, ήταν ο έκτος μήνας, γι’ αυτό αρχικά στα Λατινικά ονομάζονταν Sextilis και είχε 31 ημέρες, ευθύς εξ αρχής από την εγκαθίδρυση του Ιουλιανού ημερολογίου το 45 π.Χ. (έτος 709 από κτίσεως Ρώμης). Το έτος 8 π.Χ. ο Αύγουστος Καίσαρας του έδωσε το όνομά του χωρίς την προσθήκη μίας ημέρας από τον Φεβρουάριο (όπως λανθασμένα αναγράφεται σε ορισμένες αναφορές).\nΟ Νοέμβριος, ή Νοέμβρης είναι ο ενδέκατος μήνας του έτους ανήκει στην εποχή του Φθινοπώρου κατά το Γρηγοριανό ημερολόγιο και έχει 30 ημέρες. Ο Νοέμβριος ξεκινά κάθε χρόνο την ίδια ημέρα που αρχίζουν ο Φεβρουάριος και ο Μάρτιος, με εξαίρεση τα δίσεκτα έτη. Κατά το παλαιό ρωμαϊκό ημερολόγιο ήταν ο ένατος μήνας γι’ αυτό και το όνομά του προέρχεται από τον αριθμό εννέα που στα λατινικά είναι novem (November).\nΜε πληροφορίες από τη Βικιπαίδεια και το farmersalmanac.com – Οι φωτό από το Καλαντάρι Très riches heures du duc de Berry\n14 Οκτωβρίου 2019 in ΙΣΤΟΡΙΑ.\n← Αυτά είναι τα ομορφότερα ελληνικά χωριά σύμφωνα με το CNN\n2 ΓΥΜΝΑΣΙΟ ΩΡΑΙΟΚΑΣΤΡΟΥ / ΟΜΙΛΙΑ … ΕΘΙΣΜΟΣ ΣΤΟ ΔΙΑΔΙΚΤΥΟ →


Είναι ποτέ σωστή ώρα για μεταρρυθμίσεις; - Του Αλέξη Παπαχελά - Timed\nΗ πολιτική είναι η τέχνη του εφικτού, πρέπει να ξέρεις τι «σε παίρνει» και τι όχι, για να το πούμε απλά. Στην Ελλάδα έχει εδραιωθεί εδώ και πολλά χρόνια η «Μεγάλη της Αρνησης Σχολή». «Αυτά τα πράγματα δεν γίνονται», «είσαι τρελός που θα μπλέξεις με αυτό το ζήτημα;», είναι οι λατρεμένες φράσεις των οπαδών της αδράνειας, οι οποίοι δεν θέλουν να αλλάξει τίποτα σε αυτόν τον τόπο. Τους συναντάμε σε όλα τα κόμματα. Μετρούν το πολιτικό κόστος με το ζύγι και συχνά εκλογικεύουν τη δική τους ανεπάρκεια να ανταποκριθούν στις απαιτήσεις της εποχής με την υπεράσπιση του στάτους κβο.\nΕνα σημαντικό βήμα είναι η αύξηση των βάσεων για την εισαγωγή των μαθητών στα ΑΕΙ και το κλείσιμο κάποιων σχολών. Και τα δύο αυτά μέτρα θα έχουν πολιτικό κόστος. Οταν μια κοινωνία έχει γαλουχηθεί με την ψευδαίσθηση πως όλα τα παιδιά της πρέπει να φοιτήσουν σε ένα ΑΕΙ για να βρουν κατόπιν δουλειά, θα είναι δύσκολο να πεισθεί πως υπάρχει άλλος δρόμος προς την επαγγελματική αποκατάσταση. Θα χρειαστεί μια αλλαγή κουλτούρας, όπως έχει συμβεί στις περισσότερες ευρωπαϊκές χώρες. Το κλείσιμο των απίθανων σχολών που ξεπετάχτηκαν σαν μανιτάρια σε ένα κρεσέντο\nΤο φθινόπωρο δεν θα είναι εύκολο. Εχει μαζευτεί πολλή πίεση, ειδικά στη νεολαία. Αν κάπου μπορεί να κάνει πίσω για ένα διάστημα η κυβέρνηση είναι ίσως στο θέμα της πανεπιστημιακής αστυνομίας, που μπορεί να γίνει το σπίρτο που θα βάλει φωτιά. Οι ουσιαστικές μεταρρυθμίσεις προέχουν. Με την κατάργηση του ασύλου έσπασε το ταμπού και η Ελληνική Δημοκρατία μπορεί να επιβάλει τον νόμο παντού. Το πώς θα προστατευθούν τα πανεπιστήμια από τον χουλιγκανισμό και την εγκληματικότητα είναι σοβαρό ζήτημα, ωστόσο έχει γίνει πρόοδος και είναι πάντοτε επικίνδυνο να συγχέεις το σχέδιο με το σύνθημα και τις δημοσκοπήσεις. Προέχουν οι ουσιώδεις, μακρόπνοες μεταρρυθμίσεις.


Red Nights: January 2007\nΔυο βδομάδες χωρίς Galactica\nΈκατσα αργά για να δω το επεισόδιο 13 (Taking A Break) και στο τέλος με περίμενε η έκπληξη: το επόμενο επεισόδιο (The Woman King) θα παιχτεί στις 11 Φεβρουαρίου!! Ποιος περιμένει δύο εβδομάδες να δει τι γίνεται στη συνέχεια, και το σημαντικότερο, πώς βολεύουμε το στερητικό σύνδρομο στο μεσοδιάστημα; Βλέπετε είμαι και σε μια ηλικία που δεν μου επιτρέπει να γεμίσω το σπίτι με αφίσσες του Jamie Bamber. Ευτυχώς που υπάρχει και το blog. Παρηγοριά στον άρρωστο, θα μου πείτε. Από το ολότελα, καλή κι η Παναγιώταινα, εεεεεε μια τόση δα φωτογραφία, θα σας πω εγώ.\nΛοιπόν, για τις στέρφες εβδομάδες που ακολουθούν, έχω σκεφτεί τέσσερις πιθανές ασχολίες:\n1. Να κάνω επανάληψη παλιών επεισοδίων μήπως και καταλάβω ποιόν είδε η D'Anna\n2. Να τελειώσω το βιβλίο που διαβάζω σταλαγματιά-σταλαγματιά εδώ και μέρες (Μακάριοι οι Πενθούντες, της Μάιρας Παπαθανασοπούλου)\n3. Να παρακολουθήσω νέα επεισόδια Heroes, 24, Gilmore Girls, Desperate Housewives, The O.C. άντε και στην ανάγκη Ugly Betty\n4. Να δω Στο Παρά Πέντε, 50-50, Ντόλτσε Βίτα και ό,τι άλλο υπάρχει στο http://www.greek-movies.com/ πριν το αφανίσουν\nΠαρεπιπτόντως, δε μπορώ να καταλάβω τι χασούρα υπάρχει για το οποιοδήποτε τηλεοπτικό κανάλι από τη διάθεση στο διαδύκτιο εκπομπών που έχουν ήδη παιχτεί (κάποιες από αυτές πολλάκις) στην τηλεόραση. Αν γνωρίζει κανείς, ας το πει και σε μένα.\nPosted by Σοφία at 01:21 3 comments:\nLabels: διάφορα, τηλεόραση\nΨάχνοντας στo μαγαζάκι του iTunes για νέες κυκλοφορίες ελληνικών μουσικών CD, έπεσα πάνω στη νέα δισκογραφική δουλειά του Γιάννη Χαρούλη με τίτλο "Χειμωνανθός". Μου έκανε φοβερή εντύπωση πόσο όμορφη και εκφραστική φωνή έχει, και πόσο θυμίζει το Νίκο Ξυλούρη παρά το νεαρό της ηλικίας του. Είναι πραγματικά αναζωογονητικό να ακούς μια φωνή και ένα γενικότερο μουσικό αποτέλεσμα που διαφοροποιείται από τα γλυκανάλατα τραγουδάκια που κυκλοφορούν σωριδόν στις μέρες μας.\nΑπό το δίσκο ξεχώρησα το τραγούδι με τον ομώνυμο τίτλο και τα Σύννεφα Του Γιαλού, αλλά περισσότερο κόλλησα με το τραγούδι Στις Χαραυγές Ξεχνιέμαι, σε μουσική και στίχους του Θανάση Παπακωνσταντίνου, που είναι πραγματικά εκπληκτικό. Ίσως το πιο όμορφο τραγούδι του τελευταίου χρόνου.\nΣκουπίδι η σκέψη, την πετώ\nγια δρόμους που δεν θέλησα\nΜερικά από τα τραγούδια του δίσκου θα τα βρείτε εδώ: http://www.myspace.com/giannisxaroulis\nPosted by Σοφία at 20:12 4 comments:\nΦτάνει πια με τα spam\nΚάποτε υπήρχε μόνο το junk mail, δηλαδή μαζικές επιστολές και φυλλάδια με προσφορές για κάθε λογής καταναλωτικά προϊόντα, συνδρομές, πιστωτικές κάρτες, ταξίδια κ.λπ. που στέλνονταν από εταιρίες (κυρίως αυτές που πουλάνε μέσω καταλόγων), τράπεζες και φιλανθρωπικά ιδρύματα με σκοπό να μας πάρουν χρήματα - γιατί αυτού του είδους οι επιστολές δεν έχουν σκοπό την ενημέρωση του πολίτη, αλλά την ελάφρυνση της τσέπης του. Τέτοιες σπάνια λάβαινα, μάλλον γιατί ποτέ δεν είχα αγοράσει από καταλόγους, ούτε είχα κάνει επώνυμες φιλανθρωπικές δωρεές, οπότε απλά δεν είχαν τα στοιχεία μου. Είναι γνωστό ότι η μία εταιρία δίνει τα στοιχεία των πελατών της στην άλλη. Αν δεν είσαι πελάτης σε καμία, το όνομά σου δεν φιγουράρει στις σχετικές λίστες και γλιτώνεις τη χαρτο-σαβούρα.\nΕξαίρεση αποτελεί το τμήμα συνδρομών του περιοδικού The Economist που επιμένει να μου στέλνει συνδρομητικές προσφορές εδώ και 9 χρόνια. Οι επιστολές δεν έχουν παραλήπτη εμένα αλλά μια παλιά μου συγκάτοικο, πλην όμως καταλήγουν στο δικό μου χαλάκι. Έχω επιστρέψει αρκετές με ένα μεγάλο Χ πάνω στο όνομα και την ένδειξη "Not known at this address", τους έχω πάρει και τηλέφωνο 2 φορές να τους εξηγήσω ότι η συγκεκριμένη υποψήφια συνδρομήτρια είναι πλέον μητέρα δύο παιδιών, νοικοκυρά και κατοικεί στη Μαλαισία με την οικογένειά της, αλλά δεν πτοούνται: δύο φορές το χρόνο, ανελλιπώς, καμιά φορά και τρεις, της στέλνουν πληροφορίες σε λάθος χώρα. Ε, δεν θα σκάσω κιόλας. Στην τελική εγώ το καθήκον μου το έκανα. Τώρα πια όπως έρχεται η επιστολή, έτσι την πετάω στον κάδο ανακύκλωσης. Μετά από 9 χρόνια και πάνω από 18 επιστολές, έχω πάρει το κολάι.\nΜετά ξεκίνησε η ιδέα με τα τηλεφωνήματα. Σου λέει γιατί να στέλνουμε επιστολές και φυλλάδια τα όποια μπορεί και να τα αγνοούν, ενώ μπορούμε να τους παίρνουμε τηλέφωνο και να τους πρήζουμε αυτοπροσώπως; Άσε που πολλοί δεν έχουν κανένα ενδιασμό να πετάξουν το άχρηστο χαρτομάνι στα σκουπίδια, αλλά δύσκολα θα κλείσουν το τηλέφωνο στα μούτρα του άλλου. Για να μην πούμε γι' αυτούς τους αναίσχυντους που χρησιμοποιούν τους προπληρωμένους απαντητικούς φακέλους για να ξεφορτώνονται τα φυλλάδια της μιας εταιρίας στέλνοντάς τα σε άλλη (μιλάμε για μεγαλοφυή ιδέα και προσκυνώ αυτόν ή αυτή που την εμπνεύστηκε). Όλα αυτά τα μικρο-προβλήματα τα ξεπερνάς όταν παίρνεις τηλέφωνα αντί να στέλνεις επιστολές. Επιπλέον με αυτό τον τρόπο προσεγγίζεις επιτυχώς τις πιο δύσκολες πληθυσμιακές ομάδες: τους αγράμματους, αυτούς που δεν μπορούν να βρουν τα γυαλιά της πρεσβυωπίας και όσους βαριούνται να διαβάσουν την αλληλογραφία τους.\nΠολύ σύντομα τα τηλεφωνικά κέντρα αντικαταστάθηκαν από αυτόματα μυνήματα (Συγχαρητήρια! Κερδίσατε ένα ταξίδι στην...) ή μεταφέρθηκαν στην Ινδία. Γιατί να πληρώνεις αδρά Άγγλους τη στιγμή που οι Ινδοί μπορούν να κάνουν την ίδια δουλειά με λιγότερα χρήματα και λιγότερες απαιτήσεις; Και αφού βρήκες φτηνό εργατικό δυναμικό, κρίμα δεν είναι να μην το εκμεταλλευτείς στο έπακρο; Γιατί να πάρεις ένα τηλέφωνο όταν μπορείς να πάρεις 10;\nΔεν μπορώ να πω ότι με δυσκόλεψαν τα τηλεφωνήματα. Δεν έχω κανένα πρόβλημα να πω "I'm not interested, thanks" και να το κλείσω. Άμα αρχίζουν τις ερωτήσεις, παριστάνω την Κινέζα: "Missis not here; missis gone China 2 month; you ring China; want me give you number ring China?" Όλως παραδόξως δεν θέλουν. Αν έχω κέφια, τους μιλάω στα Ελληνικά. Τρέλα στην τρέλα. Δεν έχει βρεθεί κανείς να μου απαντήσει ως τώρα. Από τότε που τα τηλεφωνήματα πλήθυναν (είναι μέρες που το τηλέφωνο χτυπάει και 8 φορές) απλά σταμάτησα να απαντάω. Τώρα πλέον αναλαμβάνει ο τηλεφωνητής που τους πληροφορεί ότι δεν είμαι εδώ και να αφήσουν μύνημα. Αν είναι γνωστός, το σηκώνω. Αν είναι πωλητής, το κλείνει.\nΑφού λοιπόν λύσαμε το πρόβλημα των μαζικών αποστολών και των αυθαίρετων τηλεφωνημάτων, μας βρήκε άλλος πονοκέφαλος. Τα αυθαίρετα ημέιλ, κοινώς spam. Αυτά είναι ακόμα χειρότερα από τη χαρτούρα και τα τηλέφωνα, γιατί δεν κοστίζουν απολύτως τίποτα. Δεν χρειάζεσαι ούτε λεφτά για γραμματόσημα, ούτε τηλεφωνικά κέντρα στην αλλοδαπή. Το μόνο που χρειάζεσαι είναι σύνδεση στο διαδύκτιο και ένα άτομο να διαχειρίζεται μια βάση δεδομένων. Και μετά ποιός σε πιάνει! Διάθεση να ΄χεις να χτυπάς το κουμπάκι που λέει SEND κι άσε τους ανύποπτους παραλήπτες να αναθεματίζουν.\nΤο πρώτο spam, λέει, στάλθηκε το 1978 (είχαν κομπιούτερ το 1978?!) σε 600 παραλήπτες, και ακολούθησε δημόσια κατακραυγή. Στις μέρες μας στέλνονται 85 δισεκατομμύρια spam την ημέρα και δεν παραπονιέται κανείς. Δεν ξέρω αν ο αριθμός αυτός περιλαμβάνει τα spam με ανέκδοτα, αρχεία .pps και αλυσιδωτές επιστολές που στέλνονται μεταξύ φίλων και γνωστών. Φαντάζομαι πως όχι.\nΠροσωπικά θα ήθελα να βρω έναν τρόπο να σταματήσω και τα δύο ήδη spam, γιατί είναι εξίσου περιττά. Στη λίστα των επαφών μου έχω γύρω στα 100 ονόματα. Από αυτούς τρεις είναι υπεύθυνοι μεταξύ τους για 20-40 spam την εβδομάδα. Οι υπόλοιποι 97 άντε να στείλουν άλλα 5. Μικρό το κακό θα μου πείτε. Από την άλλη παίρνω 20-30 spam την ημέρα από εταιρίες που θέλουν να μου πουλήσουν v1agra, rolex, μετοχές, πλαστά πανεπιστημιακά πτυχία.\nΧθες μιλούσα με μια φίλη στο MSN. Δεν έχει ευρυζωνική σύνδεση, και συνδέεται μέσω τηλεφωνικής γραμμής μια φορά την ημέρα. Μόλις είχε κατεβάσει 33 ημέιλ. Με ρωτάει, πόσα νομίζεις ότι είναι spam; 32 της λέω. Όχι μου λέει, και τα 33. Τα έσβησε όλα με τη μία, χωρίς να τα ανοίξει. Το ίδιο κάνω κι εγώ. Αλλά προφανώς δεν το κάνουν όλοι. Μα είναι δυνατόν να απαντάει κανείς σε αυτά τα ημέιλ; Είναι κανείς τόσο βλάκας που να σκέφτεται "να ένα rolex σε τιμή ευκαιρίας" και να τρέχει να βρει την πιστωτική του κάρτα;\nΚαι δεν αναφέρομαι καν στις διάφορες e-απάτες του στυλ παρακαλώ επιβεβαιώστε τα στοιχεία του τραπεζικού λογαριασμού σας πατώντας στον υπερσύνδεσμο (ή link στην κοινή ελληνική). Τέτοια ημέιλ έπαιρνα 5-6 την εβδομάδα μέχρι πριν από κανένα χρόνο. Μετά κόπηκαν και αντικαταστάθηκαν με πολλαπλάσια spam για αγορά προϊόντων και αγαθών. Ο χρόνος κυλά. Η τεχνολογία εξελίσσεται. Τα προβλήματα αλλάζουν όψη.\nΔεν ξέρω τι μπορώ να κάνω εγώ προσωπικά και όλοι μας συλλογικά για να περιορίσουμε τα spam, εκτός από υπομονή μέχρι να αντικατασταθούν από την επόμενη μάστιγα των καιρών. Αν έχει κανείς καμιά καλή ιδέα, ας την πει. Θα το ψάξω κι εγώ λίγο παραπάνω, γιατί πλέον έχει φτάσει ο κόμπος στο χτένι. Στο μεταξύ, την επόμενη φορά που είσαστε έτοιμοι να στείλετε ένα ομαδικό ημέιλ σε 50+ άτομα το οποίο έχει ήδη προωθηθεί 10 φορές πριν φτάσει στα χέρια σας, σκεφτείτε αν πραγματικά οι φίλοι σας θα χαρούν να το λάβουν. Κι αν με δείτε στην λίστα των παραληπτών, σας παρακαλώ πολύ πολύ να με λυπηθείτε και να με σβήσετε. Έτσι κι αλλιώς δεν θα το διαβάσω.\nPosted by Σοφία at 18:28 3 comments:\nΣυνήθως τις Παρασκευές μένω σπίτι. Σπανιότατα πάω μετά τη δουλειά για ένα ποτό στα γρήγορα, αν τυχόν είναι καμιά γιορτή. Όταν με ρωτάνε γιατί δε βγαίνω τις Παρασκευές, λέω μισο-κοροϊδευτικά "επειδή τότε βγαίνουν οι πολλοί".\nΣήμερα βγήκα κι ας είναι Παρασκευή. Άμα το ξανακάνω, να μη με λένε Σοφία.\nΒασικά κανόνισα να πάω για φαγητό και σινεμά με τη φίλη μου τη Lu. Μιας που έχω μείνει πίσω σε σχέση με τα Όσκαρ, είπα να κερδίσω λίγο χαμένο έδαφος. Ήταν τρεις οι κινηματογράφοι που βολεύαν και τις δυο μας, και επιλέξαμε έναν στο Greenwich που έχει πολύ αναπαυτικά καθίσματα και γενικώς είναι χλίδα. Επιπλέον στην περιοχή υπάρχουν πολλά εστιατόρια και το σημαντικότερο ένα φοβερό κινέζικο noodle house με τεράστιες μερίδες και εξαιρετικά οικονομικές τιμές. Κανονίζουμε λοιπόν να βρεθούμε έξω από τον σταθμό του τραίνου στις 8 η ώρα. Μέχρι εδώ όλα ωραία.\nΜόλις γύρισα από τη δουλειά σκέφτηκα να ξαπλώσω λίγο για να μην κοιμηθώ στη μέση της ταινίας (το συγκεκριμένο σινεμά έχει καθίσματα "ρυθμιζόμενης πλάτης" που βάζουν σε πειρασμό ακόμα κι αυτούς που δεν έχουν την τάση να αποκοιμιούνται μόλις κλείνουν τα φώτα - εγώ αντιθέτως αποκοιμήθηκα και παλιότερα στον Άρχοντα και στο Casino Royale πιο πρόσφατα). Βάζω λοιπόν τις πυτζαμούλες μου και ξαπλώνω στον καναπέ με την τηλεόραση στις ειδήσεις του BBC. Είναι πολύ καταπραϋντικός ήχος, μιας που οι Άγγλοι δεν έχουν παράθυρα επί παραθύρων με διάφορους ειδικούς (και μη) να τσακώνονται και να μαλλιοτραβιούνται. Λένε τις ειδησούλες τους ωραία κι όμορφα, με σταθερή φωνή και χωρίς εξάρσεις. Το καλύτερο νανούρισμα.\nΜετά από 15 λεπτά ύπνου χτυπάει το τηλέφωνο. Ντριιιιιιιιιινννννννν ντριιιιιιιιιιννννννννν. Το σηκώνω. Είναι ένας Ινδός που θέλει να μου πουλήσει καινούριο κινητό τηλέφωνο. Του το κλείνω χωρίς να τον βρίσω (πολύ). Είναι τυχερός που με πέτυχε στις καλές μου. Ελπίζω να το εκτίμησε.\nΑφού με ξύπνησαν που με ξύπνησαν λέω δεν πειράζει, ας χαζέψω λίγο στο ίντερνετ μέχρι να έρθει η ώρα να φύγω. Μέγα λάθος, γιατί ως συνήθως παραχάζεψα και μετά ετοιμάστηκα τροχάδην. Πάνω στη βιασύνη μου έσπασα κι ένα νύχι (πολύ - έτρεξε κι αίμα). Γαμώτο. Τεσπάν, τα κατάφερα κι έφυγα από το σπίτι στην ώρα μου. Για να πάω στο ραντεβού έπρεπε να πάρω δύο λεωφορεία, για 3-4 στάσεις το καθένα. Αυτή η διαδρομή παίρνει συνήθως λιγότερο από 20 λεπτά, μαζί με την αλλαγή λεωφορείου. Με την κίνηση της Παρασκευής, λέω άντε να μου πάρει 25. Αμ δε!\n40 λεπτά έκανα να φτάσω!! Στην αλλαγή λεωφορείων περίμενα 20 λεπτά, το δεύτερο λεωφορείο ήταν φίσκα και μας πιάσαν κι όλα τα φανάρια. Πάλι καλά που δεν πέσαμε πάνω σε κανένα ατύχημα να καθυστερήσουμε ακόμα περισσότερο. Ευτυχώς είχα μαζί το iPod. Το έβαλα στη διαπασών για να μην έχω επαφή με το περιβάλλον μέχρι να φτάσω στην στάση μου. Μπορεί να πεθάνω κουφή, αλλά δεν θα είναι τα νεύρα μου τσαντάλια.\nΠριν συναντήσω τη Lu, σταμάτησα στον κινηματογράφο να βγάλω εισιτήρια. Δεν έχουμε, μου λένε! Τι δεν έχετε λέω, το έργο είναι σε μιάμιση ώρα. Έχουν πουληθεί σχεδόν όλα, μου λένε. Αν θέλαμε να δούμε το The Last King of Scotland θα έπρεπε να καθήσουμε χωριστά στις μπροστινές σειρές. Για το Babel είχαν θέσεις δίπλα-δίπλα, αλλά μόνο στην πρώτη σειρά (αγκαλιά με την οθόνη). Αρνούμαι και τις δύο ευγενείς προσφορές και λέω, δεν γαμιέται, ας μην πάμε σινεμά σήμερα. Τουλάχιστον θα φάω μια ωραία αχνιστή σούπα με noodles με την ησυχία μου.\nΧαχαχαχαχα θα'θελα. Το noodle house είναι γεμάτο. Όχι μόνο δεν υπάρχει αδειανό τραπέζι, αλλά έχει και καμιά 20αριά άτομα που περιμένουν. Η ουρά φτάνει μέχρι έξω στο δρόμο. Αποφασίζουμε να μην περιμένουμε. Λέμε, δεν μπορεί, κάπου αλλού θα βρούμε να φάμε. ΧΑΧΑΧΑΧΑΧΑΧΑ. Το ένα ανέκδοτο μετά το άλλο σήμερα. Να 'μαστε καλά να γελάσουμε κι αύριο.\nΝα μην σας τα πολυλογώ, σε όλα τα εστιατόρια επικρατούσε η ίδια κατάσταση. Ακόμα και στο πανάκριβο ταϊλανδέζικο, θα έπρεπε να περιμένουμε μια ώρα, μας είπαν, για να αδειάσει τραπέζι. Πάνω που είχαμε παραιτηθεί και είμασταν έτοιμες να έρθουμε σπίτι και να κάτσουμε να δούμε 3-4 επεισόδια Galactica, βρήκαμε μια πιτσαρία που είχε χώρο να μας βολέψει - στο υπόγειο μεν, αλλά όπως λέει η σοφή Αγγλική παροιμία, beggars can't be choosers.\nΤελικά περάσαμε μια χαρά. Κάπου μεταξύ ορεκτικού και δεύτερου ποτηριού κρασιού, άρχισα να ξεχνάω την ταλαιπωρία μου και το έργο που δεν είδα. Ευτυχώς στο υπόγειο δεν είχε πολυκοσμία. Θα μπορούσε κάλλιστα να ήταν Δευτέρα. Δώσαμε βέβαια κάτι παραπάνω σε σύγκριση με το noodle house (23 λίρες ή 35 ευρώ το άτομο) αλλά χαλάλι. Από το να τρώγαμε πατατάκια και ποπ κορν στο σαλόνι μου, καλύτερα ήταν. Πάντως εγώ Παρασκευή ΔΕΝ ΞΑΝΑΒΓΑΙΝΩ.\nΤο ταξίδι της επιστροφής πήρε 15 λεπτά ακριβώς.\nPosted by Σοφία at 23:18 2 comments:\nΤο περιμέναμε μέρες τώρα. Όλο για χιόνια στη Σκωτία ακούγαμε, κι εδώ στο νότο τίποτα. Σήμερα όμως ξυπνήσαμε και τα βρήκαμε όλα χιονισμένα. Καιρός ήταν να δούμε κι εμείς μια άσπρη μέρα!\nΜ' αρέσει πολύ το χιόνι. Κι ας κάνει κρύο. Κι ας μου παίρνει τον διπλάσιο χρόνο να πάω στη δουλειά γιατί τα τρένα παρα-γλιστράνε στις παγωμένες ράγες. Κι ας δουλεύει το καλοριφέρ στο φουλ (ευτυχώς είναι γκάζι κι είναι φτηνό). Τα ξεχνάω όλα όταν κοιτάζω γύρω μου και βλέπω άσπρο.\nΤο άσπρο, παρεπιπτόντως, είναι το χρώμα της απλότητας, της διαύγειας, της αποδοτικότητας. Μου κάνουν και τα τρία.\nΤώρα πια το χιόνι που είχαμε το πρωί έχει λιώσει. Ποτέ δεν κρατάει πάνω από 1-2 μέρες στο Λονδίνο. Μην κοιτάτε που στις Χριστουγεννιάτικες ταινίες (Love Actually, The Holiday κ.λπ.) η Αγγλία είναι πάντα χιονισμένη. Πού τέτοια τύχη! Απλά, άλλη χάρη έχει να αγκαλιάζεσαι με τον Colin Firth εν μέσω αιωρούμενων χιονονυφάδων, κι άλλο πράγμα είναι να πλατσουρίζεις στα λασπόνερα για ένα φιλί. Αθάνατο Χόλλυγουντ...\nΕίπαν ότι ίσως χιονίσει πάλι αύριο. Μακάρι. Θα ήθελα ακόμη μια δόση διαύγειας πριν επιστρέψουμε στην κλασική χειμωνιάτικη μουντάδα. Αυτό το γκρι, φίλοι μου, δεν παλεύεται με τίποτα.\nPosted by Σοφία at 00:40 2 comments:\nΗ Βασίλισσα της Helen Mirren στα Όσκαρ\nΜεγάλη μέρα σήμερα για τους σινεφίλ ανά τον κόσμο, καθώς ανακοινώθηκαν οι υποψηφιότητες για τα Όσκαρ της 25ης Φεβρουαρίου. Παραδόξως φέτος, παρόλο που με τον κινηματογράφο γενικά έχω πολύ καλές σχέσεις, έχω δει μόνο δύο από τα έργα που προτάθηκαν: το Borat και το The Queen.\nΑπ' ό,τι βλέπω στις Αγγλικές εφημερίδες και στην τηλεόραση, η Helen Mirren (μια από τις πιο αγαπητές και δημοφιλείς ηθοποιούς στη Βρετανία) θεωρείται φαβορί για το Όσκαρ Α' Γυναικείου Ρόλου. Στην αρχή μου φάνηκε περίεργο που είχε προταθεί η ταινία αυτή (The Queen), γιατί όταν την είδα δεν με είχε εντυπωσιάσει ιδιαίτερα. Βέβαια την είδα στο αεροπλάνο, ταξιδεύοντας με BA για Αθήνα (πατείς με πατώ σε, και να μην μπορείς να κουνηθείς από το στριμωξίδι).\nΔεν είναι εντελώς περίεργο λοιπόν που δεν την πήρα με καλό μάτι. Θυμάμαι όμως ότι η Helen Mirren ήταν τόσο πειστική στο ρόλο της Βασίλισσας που κάτι στιγμές ξεχνιόμουνα και νόμιζα ότι έβλεπα ντοκυμοντέρ. Φαντάζομαι ότι αυτό ακριβώς είναι που δικαιολογεί την υποψηφιότητά της.\nΆλλο τίποτα δεν έχω να σας πω για τα Όσκαρ. Πρέπει επειγόντως να δω μερικές από τις ταινίες που προτάθηκαν για να καλύψω τα κενά μου. Στα άμεσα πλάνα έχω τις εξής: Babel, Little Miss Sunshine, The Pursuit Οf Happyness, The Last King Οf Scotland, Notes Οn A Scandal, The Devil Wears Prada. Κοινώς έχω δρόμο μπροστά μου...\nΣτο μεταξύ, για περισσότερες λεπτομέρειες σχετικά με υποψηφιότητες, φαβορί κ.λπ. σας παραπέμπω εδώ: http://www.epipantos.com/ και εδώ: http://www.cinemascope.gr/\nPosted by Σοφία at 00:04 No comments:\nΚόκκινες νύχτες, πράσινες μέρες\nΠάντα ήμουν νυχτοπούλι. Πάντα οι καλύτερες ώρες της ημέρας ήταν για μένα οι βραδυνές έως μεταμεσονύχτιες. Θυμάμαι όταν ήμουν φοιτήτρια (εκείνα τα τέλεια χρόνια που δεν χρειαζόταν να σηκωθώ πρωί-πρωί για να πάω στη δουλειά) ότι δεν έπεφτα ποτέ για ύπνο πριν τις 2. Μερικές από τις καλύτερες συζητήσεις με φίλους τις έχω κάνει μετά τα μεσάνυχτα. Αντιθέτως, στις 8 το πρωί ή στις 4 το απόγευμα είμαι μονίμως κοιμισμένη, είτε είμαι ξύπνια είτε όχι. Οι κολλητές μου πάντα με παίρνουν τηλέφωνο κατά τις 10 το βράδυ. Φίλοι και γνωστοί ξέρουν ότι θα με βρουν στο MSN με διάθεση για κουβεντούλα μόνο μετά τις 8 και μέχρι τις πρώτες πρωινές ώρες (ενίοτε και τις δεύτερες, αν δεν έχω δουλειά την επόμενη). Τώρα βέβαια όλα αυτά οδηγούν στο εύλογο ερώτημα: πώς κατέληξα να δουλεύω σε μια εταιρεία που οι περισσότεροι πιάνουν δουλειά από το άγριο χάραμα; Αλλά αυτό είναι μια άλλη (πονεμένη) ιστορία...\nΈτσι λοιπόν ένα βράδυ μου ήρθε ουρανοκατέβατη η ιδέα για τον τίτλο του blog: Κόκκινες Νύχτες. Όχι νύχτες πάθους (μην πάει το μυαλό σας στο πονηρό βρε...), όχι νύχτες επιθετικές, αλλά νύχτες ενέργειας. Νύχτες που στεναχωριέμαι γιατί πρέπει να κοιμηθώ για να καταφέρω να πάω στη δουλειά την επόμενη το πρωί. Νύχτες που κατεβάζω τις καλύτερες ιδέες μου. Νύχτες που όχι μόνο δε νυστάζω, αλλά είμαι στο πιο αποδοτικό μου. Νύχτες που έχω όρεξη για κουβέντα, για πλακίτσα, για φλερτ, για ανταλλαγές σκέψεων.\nΤο κόκκινο της ενέργειας προκύπτει από την ψυχολογία των χρωμάτων. Με την "επιστήμη" αυτή ασχολούμαι γύρω στα 10 χρόνια. Όχι επαγγελματικά, ούτε καν ερασιτεχνικά θα έλεγα. Απλά ένα ενδιαφέρον έχω, που ξεκίνησε όταν αγόρασα το βιβλίο της Angela Wright. Από τότε διαβάζω ό,τι σχετικό βιβλίο ή άρθρο πέσει στο χέρι μου - πράγμα που συμβαίνει σπάνια, γιατί τα αξιόλογα βιβλία του χώρου είναι λίγα. Ίσως γιατί για τους περισσότερους η ψυχολογία των χρωμάτων είναι κάτι σαν την παραψυχολογία: λέει ο καθένας την εξυπνάδα του και όλοι είναι ειδικοί. Άντε να βγάλεις άκρη.\nΓια να σας ψυλλιάσω λίγο, όταν μιλάμε για ψυχολογία των χρωμάτων δεν μιλάμε ακριβώς για χρωματικό συμβολισμό, π.χ. το κόκκινο συμβολίζει το αίμα, το άσπρο την αθωότητα κ.λπ. Η ψυχολογία των χρωμάτων είναι η "επιστήμη" που αναλύει την επίδραση που έχουν τα χρώματα πάνω στην ανθρώπινη φυσιολογία, την συμπεριφορά και το συναίσθημα, π.χ. το κόκκινο ανεβάζει την πίεση, το πορτοκαλί διευκολύνει την πέψη, το κίτρινο μας κάνει πιο εξωστρεφείς. Μια βασική ιδέα της ψυχολογίας των χρωμάτων είναι ότι τα κόκκινα χρώματα είναι "ζεστά", ενώ τα μπλε/πράσινα είναι "κρύα". Τα ζεστά κόκκινα είναι χρώματα ενέργειας και εγρήγορσης, ενώ τα κρύα μπλε και πράσινα είναι καταπραϋντικά και παθητικά (ιδανικά χρώματα για υπνοδωμάτιο).\nΤώρα θα μου πείτε, είναι σοβαρά πράγματα αυτά; Τι να σας πω... Ειλικρικά δεν ξέρω πόση δόση επιστημονικής αλήθειας υπάρχει στην ψυχολογία των χρωμάτων, πάντως εγώ έχω πειστεί. Ένα γαλάζιο δωμάτιο με ηρεμεί, ενώ ένα κίτρινο κάνει το μυαλό μου να τρέχει. Όταν φοράω ροζ πεινάω λιγότερο. Όταν είμαι σε ένα καταπράσινο πάρκο χαλαρώνω. Η μαυρίλα που αντικρύζω κάθε πρωί με ψυχοπλακώνει.\nΟι νύχτες μου είναι κόκκινες. Οι μέρες μου πράσινες. Αν ήμουν νυχτοφύλακας θα είχα βρει τη χαρά μου. Επειδή δεν είμαι, χρειάζομαι περισσότερο πράσινο (έστω μπλε) στις νύχτες μου, και πολύ περισσότερο κόκκινο στις μέρες μου.\nPosted by Σοφία at 19:05 4 comments:\nRed and its derivatives relate to the physical; it is often said that surrounding people with red will raise their blood pressure. Because it requires such an adjustment in the eye, red appears to be nearer than it is, which is why it is so often used when visual impact is important. The most obvious example of our recognition that red catches the eye is its use for traffic signals.\nIf you have gone forth in the morning wearing a bright red dress, or tie, or jacket, this means one of several alternatives: you may be feeling slightly below par on a physical level and know that red will give you a boost; conversely you may be full of energy and happy for the world to know it; you may wish to assert yourself, knowing that red makes the maximum visual impact; possibly there is a wish to play down femininity (whichever gender you are). You may even literally be preparing to go into battle!\nTaken from The Beginner's Guide to Colour Psychology by Angela Wright\nPosted by Σοφία at 02:04 No comments:


Αληθινές απαντήσεις για αληθινά προβλήματα - Λύση αιτήματος για αποζημίωση για καθυστέρηση πτήσης\nΟι Συχνές Ερωτήσεις σχετικά με αποζημίωση καθυστερημένης πτήσης\nΜάθετε περισσότερα για όλα τα πράγματα που έχετε στο μυαλό σας. Το προσωπικό μας θα σας βοηθήσει με οποιαδήποτε ερώτηση μπορεί να έχετε, αλλά πρώτα θα ήταν καλή ιδέα να ρίξετε μια ματιά σε αυτά τα γενικά ερωτήματα.\nΑντιπροσωπεύουν τις πιο σοβαρές ανησυχίες σχετικά με αυτό το ζήτημα. Μπορεί να σας λύσουν κάποιο πρόβλημα και επίσης να σας μάθουν τρόπους που θα σας βοηθήσουν να περιηγηθείτε πιο εύκολα στην κατάστασή σας. Όλα όσα έχουμε είναι στη διάθεσή σας για να επωφεληθείτε από τον τρόπο που σας αρέσει.\nΚάθε καθυστερημένη πτήση αξίζει αποζημίωση. Επομένως, μην παρατάτε τα δικαιώματά σας, μη αξιοποιώντας πλήρως το αίτημά σας.\nΤι είναι η αποζημίωση καθυστερημένης πτήσης;\nΕάν η πτήση σας καθυστερήσει ή ακυρωθεί, δικαιούστε να λάβετε ένα συγκεκριμένο χρηματικό ποσό από την αεροπορική εταιρεία που καθορίζεται από τους νόμους της ΕΕ βάσει του κανονισμού (ΕΚ) αριθ. 261/2004.\nΠόσο μεγάλη πρέπει να είναι η καθυστέρηση της πτήσης για να κάνω το αίτημα;\nΕίναι απαραίτητο να περάσουν τουλάχιστον 3 ώρες για να μπορείτε να κάνετε αίτηση για αποζημίωση, ή να ακυρωθεί η πτήση τελείως.\nΠόσα χρήματα θα λάβω για την καθυστέρηση της πτήσης μου;\nΑυτό εξαρτάται από την απόσταση της πτήσης σας. Παίρνετε 250 ευρώ για 1-1500 χιλιόμετρα, 400 ευρώ για 1500-3500 χιλιόμετρα και 600 ευρώ για 3500+ χιλιόμετρα.\nΠώς να ελέγξω αν η πτήση μου είναι έγκυρη για αποζημίωση;\nΕάν νομίζετε ότι το εισιτήριό σας είναι πιθανό να πληροί τις προϋποθέσεις για αποζημίωση καθυστερημένης πτήσης τότε μεταφέρετε τις πληροφορίες πτήσης σε εμάς. Υπάρχουν εξαιρετικές καταστάσεις που μπορεί να σας εμποδίσουν να πάρετε τα χρήματά σας και άλλοι παράγοντες. Θα ελέγξουμε τα πάντα για να σας διαβεβαιώσουμε αν δικαιούστε να πληρωθείτε από την αεροπορική εταιρεία\nΠοιες είναι οι πιθανότητες να λάβω την αποζημίωση;\nΕφόσον η πτήση σας πληροί όλα τα κριτήρια, οι δικηγόροι μας είναι ικανοί να σας προσφέρουν πάνω από 97% πιθανοτήτων.\nΠόσο θα μου κοστίσει να κάνω το αίτημα και να δδιεκδικήσω τα δικαιώματά μου στο δικαστήριο αν χρειαστεί;\nΔεν θα χρειαστεί να πληρώστε τίποτα για οποιαδήποτε ενέργεια κάνει η νομικά μας ομάδα για εσάς. Ωστόσο, αν κερδίσουμε την υπόθεσή σας, η πληρωμή μας θα αφαιρεθεί από το ποσό που θα πάρετε ως αποζημίωση.\nΠώς μπορώ να δω αν το αίτημα αποζημίωσης για την καθυστερημένη μου πτήση έληξε;\nΕξαρτάται από κάθε χώρα. Στη Γερμανία δεν μπορείτε να διεκδικήσετε τίποτα εάν έχουν περάσει 3 χρόνια από την πτήση σας. Αφού συμπληρώσετε όλα τα στοιχεία της πτήσης σας, θα σας δώσουμε με μεγαλύτερη ακρίβεια τις πληροφορίες αυτές.\nΠοιοι προορισμοί είναι έγκυροι για αποζημίωση καθυστερημένης πτήσης;\nΑυτή η αποζημίωση για καθυστερημένες πτήσεις λειτουργεί μόνο για προορισμούς ή αναχωρήσεις που έχουν ρυθμιστεί από την ΕΕ. Επομένως, πρέπει να έχετε τουλάχιστον ένα ευρωπαϊκό αεροδρόμιο στο εισιτήριό σας για να μπορείτε να ζητήσετε πληρωμή.\nΠόσο θα πρέπει να περιμένω για να λάβω τα χρήματα από το αίτημά μου;\nΑυτό εξαρτάται από την αεροπορική εταιρεία. Ορισμένες εταιρείες θα αναγνωρίσουν τα δικαιώματά σας, άλλες θα πάνε τα πράγματα ενώπιον του δικαστηρίου, προσπαθώντας να αποθαρρύνουν τους επιβάτες. Σε κάθε περίπτωση θα κάνουμε ότι μπορούμε για σε εσάς γιατί έχουμε μια μακρά εμπειρία με τέτοιες τακτικές.\nΓιατί πρέπει να εμπιστευτείτε την νομική μας ομάδα;\nΤο κάνουμε αυτό για πολύ καιρό και είμαστε εξοικειωμένοι με κάθε διαδικασία και κατάσταση που θα προκύψει από όλες τις νομικές ενέργειες. Με την εμπειρία και τους πόρους μας, θα έχετε τις καλύτερες πιθανότητες να λάβετε την πληρωμή σας με μηδενική προσπάθεια από μέρους σας.